text:
Ebirwaza(Diseases)
IALI NGO was authorized by terminologist Muwanga Charles to post this article from his Luganda scientific works on Luganda Wikipedia for free public consumption.
Ekirwaza (Disease)
Ekirwaza era oyinza okukiyita :
(i) Ekirwadde
(ii) Endwadde
(iii)Obulwadde.
Kyokka ate era kirabika "ekirwaza"(Disease) oba ebirwaza diseases eba mbeera ,okusingira ddala nga buno bulamu oba buwuka obusirikitu, ereeta ekiyitibwa endwadde, ebirwadde oba obulwadde( disease) mu mubiri gw'ekiramu .
Obulwadde ebeera mbeera eyetaaga obujanjabi(medical condition) eyeyolekera mubuyoleko(symptoms) n’obubonero(signs). Ekirwadde kiyinza okuva ku mbeera ez’ebweeru nga diziizi ezikwata oba obuvune bwo munda mu mubiri Mu bantu , diziizi kikwata ku mbeera yonna ereeta obulumi , obutakola, okunyigirizibwa, ebizibu by’entabaganyi , okufa kw’omulwadde. Olumu kiyinza okutwaliramu obuuvune ku mubiri, ebiwundu , obulemu, enneeyisa etali ya buntu . Endwadde zikwata abantu si mumubiri gwokka naye ne mumbeerza ez’obuntu(emotions) naddala nga endwadde bwe ziyitirira ku muntu kimujja mu mbeera ez’obuntu.
Waliwo endwadde ezisiigwa n’ezitasiigwa(communicable and non-communicable disease.), kyokka diziizi kitkwata ku ndwadde zikwaata(infectious diseases) ezireetebwa vayiraasi, bakitiriya fungi , piratozoa n’obuwuka obulala obusirikitu.
(j) Obulwadde
Obulwadde oba ebirwadde (Illness and sickness) bikozesebwa kutegeeza disease.
(k) Embeera ezikyankalanya obulamu
(Disorders)
Mu bujanjabi, embeera enkyankalamu , kuba kukyankalana mu ngeri omubiri oba ekitundu ky’omubiri gye kikolamu. Embeerankenyankalamu ezeetaaga obujanjabi(Medical disorders) muyinza okubaamu okukyankalana kw’obwongo(mental disorders), okukyankalana kw’omubiri( physical disorders),okukyankalana okw’obuzaale( genetic disorders),okukyankalana okw’embeera z’obuntu n’enneeyisa(( emotional and behavioral disorders) n’endala . . (l) Embeera eyetaaga obujanjabi
(Medical condition)
Embeera eytaaga obujanjabi(A medical condition ) taminologia ngazi etwaliramu ne diziizi , endwadde zonna awamu n’obuvune nga ebiwundu ng’ojjeeko obulwadde bw’obwongo( mental illnesses).
(m) Obukosefu
(Morbidity)
Obukosefu(Morbidity) era kitegeeza kuba mulwadde , obulemu oba embeera eyetaaga obujanjabi yonna.
Ebirwadde bisatu , akafuba(tuberculosis) , Maleeria , ne AIDS ze ndwadde ezisinga okutta abantu mu nsi yonna nga ku bantu abafa buli mwaka , zino essatu zittako kimu kya kubiri. Endala mulimu zino wansi :
(i)Mongoota
(African Trypanosomiasis /“sleeping sickness”):
Mongoota atambuzibwa bivu(tsetse flies) ebisangibwa ennyo mu mawanga ga Afirika. Obubonero bwa mongoota mulimu ;
(a)olusujjasujja okulumibwa omutwe ,
(b)obulumi mu nnyingo(joint pains), n’
(c)okusiiyibwa nga bwakatandika awamu n’okujja omuntu mu mbeera obuteebaka bulungi, okutaataganya obusimu bw’omubiri omubiri ne guba nga tegukyakwataganya mirimu gyagwo bulungi era singa aba tajjanjabiddwa mu mutendera ogw’okubiri omuntu afa.
(ii)Kkolera
(Cholera) .
Kkolera kirwadde ekibuna okuyita mu mazzi agalimu obuwuka awamu n’embeera ez’obujama okutwalira awamu. Kkolera alumba ebyenda ebiba birumbiddwa bbakitiria eyitibwa Vibrio cholerae.
Kkolera yeragira okusinga mu kiddukano( diarrhea) olumu n’okusesema awamu n’okwesika mu magulu(leg cramp) . Bw’aba tafunye bujjanjabi mangu aviirako okufa olw’okuggwamu amazzi mu mubiri(dehydration).
(iii)Kepatayiti A (Hepatitis A):
Kepataiti A(Hepatitis A) kirwadde kya kibumba ekikwata amangu ekireetebwa vayiraasi. Kitambuzibwa okusinga okuyita mu bubi bw’omuntu okunywa amazzi oba okulya emmere erimu akawuka.
Kepataiti A yeyolekera mu lusujjasujja obukoowu,Symptoms include fever, fatigue, jaundice, n’omusulo omuzikivu(dark urine).Ekisinga okwekugira ekirwadde kino kugema ( vaccination) naye bw’ofuna obubonero obwo dduka za mbiro okugenda ew’omusawo..
(iv)Kepatayiti B.(Hepatitis B).
Kepatayiti B(Hepatitis B) eva ku “vayiraasi B” (HBV). Ereeta obuvune ku kibumba era eyolekera mu bubonero nga kammunguluze(jaundice), obukoowu obw’amaanyi ookusesema, okufeesefeesa(nausea,) n’obulumi mu lubuto). Kepetayiti B y’asingayo okuba ow’omutawaana era aviirako ne kookolo oluvannyuma.
(v)Kepetayiti C
(Hepatitis C).
Kepetayiti C (Hepatitis C) ya mutawana nga B ne A eva ku vayiraasi C : (HCV);.
(vi) Mukenenya
(HIV/AIDS).
. Mukenenya oba HIV/AIDS (Human Immunodeficiency Virus /Acquired Immune Deficiency Syndrome) kirwadde ekyasibuka mu afirika eya wansi w’eddungu sakala . Mukenenya kyakola kwe :
(a) (a) kusaanyawwo obusobozi bw’omubiri okulwanyisa endwadde.
(a) Obubonero bwa mukenenya mulimu okukolola entakira, olusujjasujja olutakoma, obuzibu mu kussa , olususu okulumbibwa epipaapi awamu n’okukosebwa ku bwongo. Kimu kya kubiri kubantu abakwatiddwa HIV bafuna AIDS wakati w’emyaka 4-10.
(c) Okubunyisibwa kiva ku kuwanyisaganya mazzi ga mubiri mu kwegadanga kw’omusajja n’omukazi , okukyuusa omusaayi ogulimu HIV/AIDS okuva mu muntu omu okuguteeka mu mulala , okuva mu maama okudda ku mwaana gw’azadde nga omwaana ono ya kazaalibwa , ebikzesebwa mu mubiri nga empiso , ebikwaanso, ejjirira, obusenya.
Mukenenya alimu ebika bya HIV bibiri, HIV-l ne HIV-2. HIV-l y’’asinga okukwaata abantu mu Ensi yonna. . HIV-2 asinga kusangibwa mu Afirika eya bukiikakkono eya bugwanjuba(west Africa) naye ne mu Afirika eya Buvanjuba( East Africa), Bulaaya, Azia, ne Amerika Endattini(Latin America) esangiddwamu. HIV-l ne HIV-2 zibunyisibwa mu ngeri y’emu.
Eddagala eriwonya mukenenya terinnaba kuzuulibwa kyokka okuva mu 1996 abakugu bakolawo eddaagala erivubirizako eriyitibwa “antiretroviral drugs”.
(vii)Ssennyiga
(Influenza)
Sennyiga(Influenza) naye ndwadde ya vayiraasi era mu Busipaani (Spanish) sennyiga yatta abantu abasukka mu mitwaalo ataano naye kati takyaali wa mutawaana nnyo yadde nga ekyaali ndwadde ya mutawaana.
Vayiraasi ya senyiga. Erumba omuyitiro gw’okussa(respiratory tract) n’ereeta obubonero nga olusujjasujja, omutwe okukolola okukwaata ebikolondolwa mu mumiro( sore throat), okuvumbeera mu nnyindo(nasal congestion) , n’okulumwa mu mubiri.
(viii)Maleeriya
(Malaria)
Omusujja gwa maleeriya guleetebwa ensiri eyitibwa “anapholes mosquito” , era omusujja guno gutta abantu abali wakati w’akakadde akamu n’obusatu buli mwaka ate nga gukwaata obukadde bikumi bitaano buli mwaka naddala mu afirika eya wansi wa sakala(subsahalan Africa).Gusinga kwekaliisiza mu baana .
Gutandika na kweyolekera mu kukankana olwo ne gulinnyira ddala(high fever) , n’omutwe ogw’amaanyi n’ekiddirira tempulikya y’omuntu gwegukubye ku ndiri ekka n’atuyana nnyo.
(ix)Mulangira oba Olukusense
(Measles) .
Mulangira(Measles) eera omuganda abuyita lukusense: Olukusense y’endwadde ekendedde olw’okubaawo eddagala erigema(vaccine) nayer mu nsi ezikyakula akyeriisa nkuuli.
Mulangira yeyolekera mu kuyiwa olutulututtu ku mubiri gwonna, olusujjasujja, okukolola, olumu n’ekiddukano, nemoniya. (pneumonia), n’endwadde mu matu.
(x)Mulalama
(Meningitis).
Mulalama((Meningitis) bukwata kakoggo(spinal cord) nga kalumbiddwa bakitiria oba vayiraasi. Mulalama ava ku bakitiria wakabi nnyo okusinga owa vayiraasi. Era ayinza okukola obuvune ku bwongo(:brain damage),okuleka omuntu nga kiggala, n’okunafuya obwongo bwe bw’aba tafudde. Butambuzibwa okuyita mu mmere oba amazzi agaliu obuwuka. Tayifooyidi yeragira mu musujja ogujja mbagirawo omutwe ogw’amaanyi,okufeesafeesa(nausea),obutayagalirako ddala kya kulya kyonna, okuzibuwalirwa okufulumya(constipation) olumu n’ekiddukano.
Obubonero bwa mulalama mulimu omutwe, olusujjasujja, okufeesafeesa(nausea, vomiting, n’okukaluba kw’ensingo stiff neck). Nemonia . Nemonia(Pneumonia) ava ku bintu bingi naye okusingira ddala “mycoplasma bacteria”. Bakitiria zino zibeera mu mubiri gw’omuntu okumala emyaaka nga tewali bulwadde bwe zireese kyokka zivaayo nga waliwo ekirwadde ekirala ekikosezza obusobozi bw’omubiri okulwanyisa endwadde .
(xii)Akafuba
(Tuberculosis).
Akafuba(Tuberculosis) kava ku bbakitiria .Bbakitiria za TB zisinga kusangibwa mu mawuggwe(lungs) ne zireeta okulumizibwa mu kifuba(chest pain) n’ekifuba ekibi ekireeta n’olusaayisaayi , obukoowukoowu(fatigue), okukogga obutayagala kulya , olusujjasujja , n’okutuuyana ekiro.
(xiii)Enkaka
(Yellow Fever)
Enkaka(Yellow Fever) emala ennaku 3-4 ,oluvannyuma, abalwadde abasinga ne bawona . Okusooka omuntu afuna olusujjasujja, obulumi mu mifumbi, omutwe, okukankana, obutayagala kulya, okusinduukirirwa emmeeme( nausea), n’okusesema.
Singa mu naku 3-4 omuntu aba tawonye ayinza okuyingirira a omutendera ogw’akabi omuli , jaundice; okulumwa mu lubuto, okusesema , okuva omusaayi mu kamwa, ennyindo amaaso, n’olubuto era n’ensigo (kidney)n’ekyankalana olumu n’okusirika . Ekitundu ky’abalwadde mu mutendera guno bafa ate ekitundu ne bawona.


c: text/html

text:
MUNUNUZI AJJA
Ekidd: Mununuzi ajja – nkulinda butakoma
Mununuzi ajja – nkulinda butakoma
Mukama wange – nkulinda (n’obwesige)
Mununuzi ajja – nkulinda butakoma
Mutonzi w’ensi Katonda ajja, mpuliriza jjangu,
Mpuliriza jjangu
- Omwana w’omuntu mulimulaba ng’ajja mubire
N’ekitiibwa kingi era n’amaanyi ge mwenna mulimulaba
Kristu kiwamirembe jjangu tukwagala, Kristu kiwamirembe jjangu
Kristu kiwamirembe jjangu tukwagala, Kristu kiwamirembe jjangu
Tukumanye
- Omwana w’omuntu mulimulaba ng’ajja mu bire n’ekitiibwa kingi
Ng’azze aliramula byonna mulibiraba
Kristu kiwamirembe jjangu tukwagala, Kristu kiwamirembe jjangu.
Kristu kiwamirembe jjangu tununulwe.
- Omwana w’omuntu talitujuza, abamuweereza
N’ebirungi bingi ng’azze aligabula ffenna n’atumatiza
Kristu kiwamirembe jjangu tukwagala, Kristu kiwamirembe jjangu
Kristu kiwamirembe jjangu otujune.
- Omwana w’omuntu tuli mu ssanyu ffe abamumanyi,
Twesiga ggwe Yezu ffenna tukakasa ng’ozze tulikulaba.
Kristu kiwamirembe jjangu tukwagala, Kristu kiwamirembe jjangu.
Kristu kiwamirembe jjangu ggwe olamula.
- Ffe abaana b’abantu tuli mu kkubo eritunyiga
Twesiga ggwe Yezu ffenna, tukakasa gy’oli nantagobebwa
Kristu kiwamirembe jjangu tukwagala, Kristu kiwamirembe jjangu.
Kristu kiwamirembe jjangu tulamulwe.
DOWNLOAD LINK:

robotstxt: allowed

filter: keep


text:
Bannange tusituke twanirize amawulire ag’essanyu, ag’omwana atuzaaliddwa.
Bannange tujaguze tusagambize ffe abaana ba katonda olw’omulokozi atuweereddwa
Tuyimbe tujaguze anti tununuddwa, Alleluia azaaliddwa, Alleluia tununuddwa
Alleluia atuweereddwa tuyimbe alleluia.
Omwana Yezu azaaliddwa wamma laba ky’ekitangaala Enzikiza eyatutta obwedda
Wamma laba esanguddwa.
Omwana Yezu kye kitangaala eky’emirembe egy’olubeerera. Ate nga mwana wa
Katonda ddala omu bwaati bwa namunigina. Azze mu ffe atulungamye atuwe
Obulamu obw’olubeerera. Kati nno naffe tumwanirize tumutonere emyoyo gyaffe.


text:
2 Bassekabaka
Essuula 10
Awo Akabu yalina batabani be nsanvu mu Samaliya. Yeeku n'awandiika ebbaluwa n'atumira Samaliya eri abakulu b’e Yezuleeri, be bakadde, n'eri abo abaalera batabani ba Akabu ng'ayogera nti
2 Kale nno ebbaluwa eno nga kyejje etuuke gye muli, kubanga abaana ba mukama wammwe bali nammwe, era mulina amagaali n'e mbalaasi, era n'ekibuga ekiriko enkomera n'ebyokulwanyisa;
3 munoonye ku baana ba mukama wammwe asinga obulungi n'okusaana, mumuteeke ku ntebe ya kitaawe, mulwanirire ennyumba ya mukama wammwe.
4 Naye ne batya nnyo ne boogera nti Laba, bakabaka abo ababiri tebaayimirira mu maaso ge: kale ffe tunaayimirira tutya?
5 Awo omukulu w'abo mu nnyumba n'omukulu w'ekibuga, era n'abakadde n'abo abaalera abaana, ne batumira Yeeku nga boogera nti Tuli baddu bo, era tunaakola byonna by'onootulagira: tetujja kufuula muntu yenna kabaka: okolanga ekinaaba ekirungi mu maaso go.
6 Awo n'abawandiikira ebbaluwa omulundi ogw'okubiri ng'ayogera nti Oba nga muli ku lwange ne mukkiriza okuwulira eddoboozi lyange, mutwale emitwe gy'abasajja batabani ba mukama wammwe, mujje gye ndi e Yezuleeri enkya bwe buliba nga kampegaano. Awo batabani ba kabaka abantu nsanvu baali n'abakulu b'ekibuga abaabalera.
7 Awo olwatuuka ebbaluwa bwe yatuuka gye baali, ne batwala batabani ba kabaka ne babatta, abantu nsanvu, ne bateeka emitwe gyabwe mu bisero, ne bagimuweereza e Yezuleeri.
8 Omubaka n'ajja n'amubuulira nti Baleese emitwe gya batabani ba kabaka. N'ayogera nti Mugituume entuumo bbiri awayingirirwa mu wankaaki okutuusa enkya.
9 Awo olwatuuka enkya n'afuluma n'ayimirira n'agamba abantu bonna nti Mmwe muli batuukirivu: laba, neekobaana mukama wange ne mmutta: naye ani asse bano bonna?
10 Mutegeere nno nga ku kigambo kya Mukama tekuligwa wansi na kimu Mukama kye yayogera ku nnyumba ya Akabu: kubanga Mukama akoze ekyo kye yayogerera mu muddu we Eriya.
11 Bw'atyo Yeeku n'akuba n'abo abaasigala ku nnyumba ya Akabu mu Yezuleeri n'abakulu be bonna, ne baganzi be ne bakabona be okutuusa lw'ataamulekerawo n'omu eyasigala.
12 Awo n'agolokoka n'agenda n'ajja e Samaliya. Awo bwe yali ali mu kkubo ku nnyumba ey'okusaliramu ebyoya by'endiga ey'abasumba,
13 Yeeku n'asanga baganda ba Akaziya kabaka wa Yuda, n'ayogera nti Mmwe muli b'ani? Ne bamuddamu nti Tuli baganda ba Akaziya: era tuserengeta okulamusa abaana ba kabaka n'abaana ba nnamasole.
14 N'ayogera nti Mubakwate nga balamu. Ne babakwata nga balamu, ne babattira ku bunnya obw'ennyumba ey'okusaliramu ebyoya by'endiga, abasajja amakumi ana mu babiri; so teyafissaawo n'omu ku bo.
15 Awo bwe yavaayo n'asanga Yekonadabu mutabani wa Lekabu ng'ajja okumusisinkana: n'amulamusa n'amugamba nti Omutima gwo mulungi ng'omutima gwange bwe guli eri omutima gwo? Yekonadabu n'addamu nti Mulungi. Oba nga mulungi, mpa omukono gwo. N'amuwa omukono gwe; n'amulinnyisa gy'ali mu ggaali.
16 N'ayogera nti Jjangu tugende fembi olabe obuggya bwange olwa Mukama. Awo ne bamulinnyisa mu ggaali lye:
17 Awo bwe yatuuka e Samaliya n'atta bonna absigalira Akabu mu Samaliya okutuusa lwe yamuzikiriza ng'ekigambo kya Mukama bwe kyali kye yagamba Eriya.
18 Awo Yeeku n'akuŋŋaanya abantu bonna n'abagamba nti Akabu yaweerezanga Baali katono; naye Yeeku anamuweereza nnyo.
19 Kale nno muyite gye ndi bannabbi bonna aba Baali, abamusinza bonna ne bakabona be bonna; waleme okubulawo n'omu: kubanga nnina ssaddaaka enkulu gye nnaaweereza Baali; buli alibulawo taliba mulamu. Naye Yeeku yakola bw'atyo ng'asala lukwe alyoke azikirize abaasinza Baali.
20 Awo Yeeku n'ayogera nti Mutukuze okukuŋŋaana okutukuvu eri Baali. Ne bakulangira.
21 Awo Yeeku n'atuma okubunya Isiraeri yonna: abaasinza Baali bonna ne bajja n'okusigala n'etasigala muntu atajja. Ne bajja mu nnyumba ya Baali; ennyumba ya Baali n'ejjula okuva ku mulyango okutuuka ku buziizi.
22 Awo n'agamba omukulu w'ennyumba eyambalirwamu nti Fulumya ebyambalo eri bonna abasinza Baali. N'afulumya ebyambalo eri bo.
23 Yeeku ne Yekonadabu mutabani wa Lekabu ne bayingira mu nnyumba ya Baali; n'agamba abasinza Baali nti Munoonye mulabe muleme okuba muno nammwe ku baddu ba Mukama, wabula abasinza Baali bokka.
24 Awo ne bayingira okuwaayo ssaddaaka n'ebiweebwayo ebyokebwa. Era Yeeku yali ataddewo abasajja kinaana ebweru n'ayogera nti Ku basajja be nnaaleeta mu mikono gyammwe bwe kunaabulako n'omu, amuta obulamu bwe bunaaba mu kifo ky'obulamu bw'oyo.
25 Awo olwatuuka bwe yamala okuwaayo ekiweebwayo ekyokebwa, Yeeku n'agamba abambowa n'abaami nti Muyingire mubatte; waleme okufuluma n'omu. Ne babatta n'obwogi bw'ekitala: awo abambowa n'abaami ne babasuula ebweru ne bagenda mu kibuga eky'essabo lya Baali.
26 Awo ne baggya empagi ezaali mu nnyumba ya Baali ne bazookya.
27 Ne bamenyamenya empagi ya Baali ne bamenyamenya essabo lya Baali ne balifuula ekiyigo ne leero.
28 Bw'atyo Yeeku bwe yazikiriza Baali okumumalawo mu Isiraeri.
29 Era naye Yeeku teyaleka kugoberera bibi bya Yerobowaamu mutabani wa Nebati bye yayonoonyesa Isiraeri, ennyana eza zaabu ezaali mu Beseri n'ezaali mu Ddaani.
30 Mukama n'agamba Yeeku nti Kubanga okoze bulungi ng'otuukirizza ebiri mu maaso gange ebirungi, n'okola ennyumba ya Akabu nga byonna bwe biri ebyali mu mutima gwange, batabani bo bannakana kyebaliva batuula ku ntebe ya Isiraeri.
31 Naye Yeeku n'atassaayo mwoyo okutambulira mu mateeka ga Mukama Katonda wa Isiraeri n'omutima gwe gwonna; teyava mu bibi bya Yerobowaamu bye yayonoonyesa Isiraeri.
32 Mu biro ebyo Mukama n'atanula okukendeeza Isiraeri: Kazayeeri n'abakubira mu nsalo zonna eza Isiraeri;
33 okuva ku Yoludaani ebuvanjuba, ensi yonna ey'e Gireydi, Abagaadi n'Abalewubeeni n'Abamanase, okuva ku Aloweri ekiriraanye ekiwonvu kya Alunoni, Gireyaadi ne Basani.
34 Era ebikolwa ebirala byonna ebya Yeeku ne byonna bye yakola, n'amaanyi ge gonna tebyawandiikibwa mu kitabo eky'eby'omu mirembe gya bassekabaka ba Isiraeri?
35 Yeeku ne yeebakira wamu ne bajjajjaabe: ne bamuziika mu Samaliya. Yekoyakaazi mutabani we n'afuga mu kifo kye.
36 Era ebiro Yeeku bye yafugira Isiraeri mu Samaliya byali emyaka amakumi abiri mu munaana.


text:
Wabaddewo katemba ku kitebe kya KCCA ku mukolo gw’okulayiza bakkansala b’ekibuga, ekiwalirizza omulamuzi abadde akuliddemu omukolo guno okuguyimiriza.
Katemba atandikidde ku kkansala wa Kampala Central, Moses Kataabu, ajjidde mu kakoofiira akamyufu okulayira era ng’asibiddwa mu njegere n’ekipande okuli obubaka obusaba Pulezidenti Museveni okuyimbula bannakibiina kyabwe. Omulamuzi Mariam Ayo asoose kulabula Kataabu ku ngeri gy’abadde ayambadde n’amusaba asooke abiggyemu kuba abadde ayambadde bubi.
“Buli omu wano wa ddembe,” Omulamuzi Ayo bw’agambye era ne wabaawo okuwanyisiganya ebigambo ne Kataabu.
“Kizibu ki ekiri ku ngeri gye nnyambadde? Ndi wano kulayira naye sirina buzibu bwonna. Bannayuganda bali mu buwambe, naffe tuli mu buwambe.” Kataabu bw’agambye.
Omulamuizi alemeddeko n’agamba nti Kkansala Kataabu abadde tasobola kulayira ng’ayambadde enjegere.
“Tetukukaka naye tusaba oggyeko enjegere. Okuggyako ng’oziggyeemu togenda kulayira.” Omulamuzi Ayo bw’alemeddeko.
Poliisi eyingiddewo okukkakkanya embeera oluvannyuma lwa byonna okulema, omulamuzi asazeewo okwongezaayo omukolo guno era n’avaawo.
Okuwanyisiganya ebigambo wakati wa poliisi ne bakkansala kugenze mu maaso era abamu ku bawagizi ne bakkansala ne batandika okuyimba oluyimba lwa Tuliyambala engule olwa Robert Kyagulanyi aka Bobi Wine akulira ekibiina kya NUP.
Oluvannyuma Kataabu apondoose n’aggyako enjere era okulayira ne kugenda mu maaso wakati mu by’okwerinda ebibadde binywezeddwa.
Kinajjukirwa nti ekibiina kya Robert Kyagulanyi Ssentamu ekya National Unity Platform (NUP) kye kisinza bakkansala abangi mu lukiiko luno era nga kye kisuubirwa okuvaamu Sipiika.


text:
BYA BRIAN MUGENYI
Erinnya: Godfrey Kayemba
Eppaatiike: Afaayo
Emyaka: 47
Yazalibwa: Aug, 15, 1971
Abazadde: Simon Ssuuna Ssempiri ne Everylin Nakawuka
Gyeyayasomera: Sala, Main Streets, St Henrys, Masaka S.S, Kyambogo ne Makerere.
Byeyasoma: Public Administration n’amateeka.
Byakola: Munabyabufuzi
Mubiseera omuzannyi Majid Musisi weyakolera ennyo erinnya mu kkiraabu ya SC Villa, Godfrey Kayemba mukiseeera kino akola nga omulodi wekibuga Masaka owekiseera yali akyali muvubuka.
Wabula yali takyabeera nnyo nabazadde be Simon Ssuuna Ssempiri ne Everylin Nakawuka asangibibwa e Bugerere mu disiturikiti ye Luweero.
Wano ng’omuvubuka yenna, Kayemba naye yalina ebyamutwalira nga obudde mumyaaka gye egyekivubuka.
Bwekutaabanga kusoma bitalo nga bwekiri nakati ne muyaffeesi ye esangibwa kukizimbe kya Masaka Municipal Council, Kayemba yabanga kumupiira.
Omupiira yagwagala nnyo era yomu kubantu bootatumira nga mwana atenga nemubiseera bino tava mukisaawe kya Masaka Recreation.
Oba mipiira gyamasomero, liigi kejibeere gyamikwano Kayemba ajiberako.
Kayemba, mu suuti ye awamu nettaayi eyabbulaaka annyumya nti ensoga yomupiira mubulamu bwe yafuuka yakumwaajo nnyo. Ng’omuntu omupiira okuguzannya kuviira ddala mubuto bwe gwaali gwamulema awaka nemukibira. Nebweyageezaako ku Masaka S.S gyeyamalira siniya eyomukaaga byagaana.
Sirwakuba nti teyabanga nabudde bwaagwo nadala mubuvubuka bwe wabula yakizuula nti ekitone kye tekyali mukuguzannya wabula mukuguwagira.
Mubiseera Villa weyajira e Masaka mu mwaaka gwa 1991, Kayemba agamba weyatandikira okwagalira ddala ennyo omuzannyo gw’omupiira.
Wano agamba yetabanga nnyo mukyokukunga abawagizi okusobola okweyiwa mukisaawe kya Masaka Recreation buli Villa weyabanga erinayo omupiira.
Ebiseera ebyo yalina emyaaka 20. Villa yebiseera ebyo yali etwalibwa Patrick Kawooya kati omugenzi.
Kayemba annyumya nti yabeeranga nemikwano gye eranga mukisaawe kya Masaka Recreation bo balina akafo kabwe mwebatuula nga mukirasha webasaakanyiza nga nadala nga Villa eteebye.
Kayemba agamba nti okujja kwa Villa tekwakoma kumulaga muzannyi Musisi yekka wabula nga Masaka kwabayamba nemukusitula ebyenfuna.
Buli Villa lweyabanga ezannya, bizinensi nnyingi gamba nga; looji, amadduuka, neyentambula zatundanga.
Kayemba agamba nti wadde nga Villa yebiseera ebyo yali eyocha, ye okusingira ddala yagoberera nga nnyo omuzannyi Musisi.
Sirwakuba nga abazannyi abalala yali tabagala, wabula yakikola lwakuba nti omutindo gwabwe yali tayinza gwolekannya nogwo Musisi gweyayolesanga.
Mukisaawe kya Masaka Recreation, ekyazibibwa mu 1952 nekigulwaawo owekitibwa Andrew Cohen mu 1956, Kayemba weyayotereera nga omuzannyi Musisi. Agamba nti Musisi teyali muwanvu nnyo ateera teyali mumpi nnyo.
Yabanga namanyi nadala kukigere eranga bweyakwatanga omupiira kyabanga kizibu nnyo okugumujako.
Nga erinnya bweliri nti Musisi, Kayemba agamba nti omwaami ono yayugumya nga nnyo abazibizi bamatiimu amalala, Villa geyazannyanago e Masaka.
Kayemba agamba nti ekisaawe kyakwatiriranga buli Villa lweyabanga ezannya eranga abawagizi bekulumululanga okuva mubyaalo nemukibuga okujiwagira.
Mumujoozi gwaayo ogwa bbulu nga bwekiri nekati, Villa yabanga nnyuvu, abazannyi bayagalwannyo abawagizi ate nabawagizi nebatayiibwaayo bazannyi.
Olwokuba nti Villa yeyali ttiimu yokka eyaliwo e Masaka mubiseera ebyo olwensonga nti eyasookawo Masaka Union yali emaze okusanawo mu 1985, Kayemba agamba nti kyajiberera kyangu okutwaala emyooyo gyabawagizi.
Mubiseera byomupiira nga Villa enazannya, Kayemba agamba teyabanga namirembe era yafubangannyo okulaba nga wakiri amaliriza byonna byalina okola mubudde asobole okufisaawo obudde bwokulaba Villa.
Buli Musisi weyateeba nga, Kayemba agamba nti mukudayo awaka kyalinga kyangu eranga nemboozi gyebanyumya nga nemikwano gye mukudayo yabanga yatabu.
Kinajjukirwa nti Musisi yazalibwa mu 1967. Ng’omuzannyi, Musisi yegatta ku Villa mu 1985 oluvannyuma lwokuletebwa omutendesi David Otti, mubudde buno omugenzi.
Ng’omuzannyi, Musisi yabazannyira okumala kumpi emyaka kumi okutuusa weyabaviirako mu 2001 nga abatebedde omugatte gwa ggoolo 138.
Negyebuli kati Villa ekyanoonya omuzannyi ayinza okugerageranyizibwa ne Musisi naye tanalabika.
Okusinziira ku Kayemba ezimu kunsonga zatayinza kwerabira ezamwagaza ennyo omuzannyi Musisi mwemwaaliobukozi bwe, okubeera nempiisa awamu nokuteeba amaggoolo.
Kayemba agamba nti Musisi alinga eyali yatondobwa okuteeba amaggoolo kuttiimu ya Villa. Mipiira mitono nnyo Kayemba gyeyalaba Musisi natateeba.
Kayemba annyumya nti mubiseera Musisi weyakyakira ennyo kyali kyangu okumusigula gamba nga okubukira amatiimu gebali bavugannya nago obudde obwo wabula teyakikola.
Kayemba agamba nti Musisi yabeera nga mukakamu atenga era teyepankapanka nga nnyo nga abazannyi aberinnya webatera okubeera.
Masaka gakyali Maka ga Villa.
Mukiseera nga ebintu kkiirabu ye eya Villa kwaafiira wansi womutendesi Douglas Bamweyana gekaaba gekomba olwomutindo omubi gweboleseza sizoni eno, Kayemba agamba Villa nebwenalagawa, Masaka esigala nga gemaka gaayo.
Sizoni ewedde, Villa yakomawo e Masaka eranga mumweezi ogwokusatu nga 12 omupiira gwabwe ogwasooka bawangula Onduparaka FC 4-1 mukisaawe kya Masaka Recreation.
Ebiro ebyo bali batwalibwa Ben Misagga eyabaletera ne Hallelluya FC okuva e South Africa. Eno bazannya nayo mugwomukwano eranga mukumaliriza bajiwangula 4-2 mubiseera Wasswa Bbosa.
Wabula oluvannyuma lwokulemererwa okuwangula ekikopo, Misagga nebanne kyabakuba wala ekyabavirako nokuzaayo ttiimu eno e Kampala.
Ng’ogweeko Villa wano kubutaka, Kayemba naye omupiira gwabazungu gumunyumira. Muwagizi wa kkiraabu ya Arsenal lukulwe eyatandikibwaawo mu mwaaka gwa 1886.
Kayemba agamba ebulaaya amatiimu manji naye olwokuba nti yayagala nga nnyo omuzannyi Thierry Henry, yawawalizibwa okuwagira Arsenal.
Kayemba agamba nti omuzannyi Thierry Daniel Henry, myaaka 41, yamuwaliriza nga nnyo okulaba wakiri buli mupiira Arsenal gweyalinga erina okuzannya.
Ebimu kubyasinga okumumwagaza, bwebumaliririvu Henry bweyarina mukisaawe awamu nokubeera nekitone kyokukulembera bazannyi banne.
Kinajjukirwa nti Henry yegaata ku kkiraabu ya Arsenal mu mwaaka gwa 1999 oluvannyuma lwokusuulawo Juventus FC. Okujja kwe muttiimu ya Arsenal kwalimu omukono gwa Arsene Wenger olwensonga nti yeyamwoola kuviira ddala mu muttiimu ya Monaco.
Kayemba agamba nti Henry yakola buli kimu omuteebi yenna kyatekeddwa okukola. Annyumya nti amaggoolo geyabatebeera gabayamba nnyo okuwangula ebikopo awamu nokulaga amatiimu amalala agamaanyi nti ne Arsenal tewena.
Mumujoozi gwe ogwabeerangako nnamba 14, Henry, enzaalwa ya bbufalansa, yazannyira Arsenal nomutima gwegwonna. Wano yamalawo kumpi emyaaka munaana nabatebera ggoolo 228.
Mukaseera nga ebintu binji ebize bikyuuka kuttiimu ya Arsenal nga ne Henry, Kayemba gwagamba nti yeyamwagaza ttiimu eno yagenda dda, bwakuba ttooki muttiimu eno agamba ekyalimu omwaasi.
Kayemba agamba nti wansi womutendesi Mikel Arteta, Arsenal yensangi zino tezannya bubi. Wadde nga akyalaba Wenger ng’omutendesi akyasinze okumusingira kuttiimu ya Arsenal, Kayemba annyumya nti ne nkola ya Arteta simbi. Arteta mukiseera kino aweza emyaka 38 egyobukulu eranga ompiira yaguzanyirako mu kkiraabu ya Arsenal ne Everton nendala eziwerako.
Ebimu kubyalaba ebibagata munkola yemirimu gyabwe, mwemuli okuwa bamusaayi muto okwolesa kyebalinawo.
Kayemba agamba nti buli walaba abazannyi nga; Gabriel Martineli aweza emyaka 19 mukiseera kino kwogatta ne Emile Smith Lowe omungereza kayemba gwagamba nti naye omupiira ajjakuguzannya.
Kino agamba nti Wenger yeyali asinga okukikola naye olwokuba nti ne Arteta lyebala lyelimu lyeyajiddemu wakwongera okujiwagira.
Mubudde bunno Arsenal tekola bubi nnyo okutwalizaawamu. Enzannya yaabwe yakyukidde ddala wansi womutendesi Arteta wadde nga basembyeeyo kuwangulwa Liverpool ku Anfield 3-1.
Kukino, Kayemba agamba nti eyinza okubanga tegenda kuwangula liigi sizoni eno olwensonga nti Liverpool ekyalaze elyanyi lingi naye essuubi
Do you have a story in your community or an opinion to share with us: Email us at editorial@watchdoguganda.com


text:
KKOOTI ejulirwamu yeetondedde omubaka wa Lubanga South, Kato Lubwama n'eyamuwawaabira Habi Buwembo olw’embeera eyaliwo gye buvuddeko omulamuzi bwe yajja...
KKOOTI ejulirwamu ettukizza okuwulira omusango gw’obutasoma oguvunaanibwa omubaka wa Lubaga South, Kato Lubwama.
Baabano ababaka abatavuddemu kigambo kyonna mu mwaka ogwokubiri mu Palamenti
OMUBAKA wa Lubaga South, Kato Lubwama ennaku zino atambula ne fulasika y’ebyokulya.
OMUBAKA Kato Lubwama (Lubaga South) ali ku muliro, omugagga Twaha Gwayivu bw’azzeemu okumugoba mu kizimbe kye omubadde Royal Theatre ate n’amulagira asasule...
OMUBAKA Kato Lubwama (Lubaga South) olutalo lw’ebigambo lwalimu ne Muwanga Kivumbi, aluggye e Kampala n’alutwala e Butambala gy’ateeredde akaka.
Omubaka wa Lubaga South Kato Lubwama afuumuddwa mu kizimbe kw'abadde yateeka Royal Theatre lwa bbanja lya bukadde 200.


text:
WABULA minisitule okuwera okusomesa mu luwummula nga tetunuulidde bikireeta eba teyambye bazadde, amasomeron’abayizi.
EBYENJIGIRIZA ebiriwo kati byetooloolera ku kuyita bigezo, era abazadde abamu kye bava bawaayo ensimbi za koocingi oba okusomesa abaana mu luwummula nga tebakakiddwa olw’okwagala abaana baabwe okuyitira waggulu.
KINO kiwadde abasomesa omukisa okunoonya ssente mu makubo amakyamu nga bagaana okumalayo ebisomesebwa, olwo ne balaalika abayizi nti bwe bataasome luwummula baakusubwa.
EKIRINA okukolebwa okulwanyisa koocingi n’okusoma mu luwummula, kwe kukyusa enteekateeka y’ebyenjigiriza ereme kutunuulira kya kuyita bigezo byokka wabula ng’essira tulissa ku kutendeka omwana asobola okweyimirizaawo mu bulamu bwe obw’omu maaso.
ABAZADDE naddala mu bibuga nabo beetaaga okuyingizibwa mu nteekateeka z’oluwummula lw’abaana baabwe kubanga abamu tebalina gye basobola kubawummuliza oba okubafunira bye bakola, olwo ne basigala kutaayaaya. Olw’okuba abazadde bafuna obuzibu bw’okukuuma abaana mu luwummula, bwe bafuna omukisa gw’omwana okusoma mu luwummula, nga bassa ekikkowe.
ENTEEKATEEKA mu byenjigiriza bw’eba tekyusiddwa, okuwera koocingi oba okusomesa mu luwummula kiyinza obutayamba.
minisitule okukkiriza amasomero nga mu kiseera ky’oluwummula abayizi basomako kitundu naddala abali mu bibiina nga P7, S4 oba S6 ne balema kumala lunaku lulamba nga bali ku ttivvi n’okwenjeera.
Okuwera okusoma mu luwummula tekimala


text:
Kyaddaki Ssaabalamuzi Alfonse Owiny-Dollo awadde ensonga bbiri (2), lwaki yagaana okuva mu musango gwa Pulezidenti w’ekibiina ki National Unity Platform (NUP) Robert Kyagulanyi Ssentamu (Bobi Wine) ogwali gutwaliddwa mu kkooti ensukkulumu okuwakanya obuwanguzi bwa Munna National Resistance Movement (NRM) Yoweri Kaguta Museveni ku bukulembeze bw’eggwanga lino mu kulonda okuwedde nga 14, Janwali, 2021.
Kinnajjukirwa nti munnamateeka Male Mabirizi yaddukira mu kkooti ng’asaba Ssaabalamuzi Owiny-Dollo okuva mu musango era ezimu ku nsonga zeyawa, kwe kuba nti Owiny-Dollo yali munnamateeka wa Pulezidenti Museveni mu kulonda kwa 2006, munna Forum for Democratic Change-FDC Dr Kizza Besigye bwe yali addukidde mu kkooti, okuwakanya obuwanguzi bwa Museveni ku bwa Pulezidenti.
Mungeri y’emu agamba nti Ssaabalamuzi Owiny-Dollo yasisinkana Pulezidenti Museveni mu kiseera Kyagulanyi ng’atutte omusango mu kkooti, ekiraga nti alemeddwa okulaga ekifaananyi nti yetengeredde.
Wabula enkya ya leero, Ssaabalamuzi Owiny-Dollo awadde ensonga ze lwaki yagaana okuva mu musango era agambye nti kituufu yageenda mu State House Entebe kyokka yali ku mukolo gw’okujjukira okutemulwa kw’eyali Ssabalabirizi w’Ekkanisa ya Uganda Janan Luwum eyattibwa ku mulembe gwa Amin mu 1977. Luwum agambibwa nti yali munnaddiini ateerya ntama eyali ayogera ku bikyamu ebyaliwo mu kiseera ekyo.
Mungeri y’emu agambye nti kituufu yali munnamateeka wa Museveni mu kkooti ku misango gy’okulonda mu 2006 kyokka ebbanga ligenderedde nga tewali nsonga yonna Mabirizi akomyewo ebikadde.
Oluvudde mu kkooti, Munnamateeka Mabirizi agambye nti Ssaabalamuzi Owiny-Dollo asukkiridde okuwebuula ekitongole ekiramuzi era balina okulwana okumuggya mu offiisi.
Mabirizi agambye nti agenda kweyongerayo mu kkooti ya East Africa okunoonya obwenkanya mu kkooti.
Mu kulonda okwa 14, Janwali, 2021, Kyagulanyi yakwata kyakubiri ng’okulonda kwawangulwa ssentebe wa NRM, Pulezidenti Museveni.
Oluvanyuma Kyagulanyi yaddukira mu kkooti ensukkulumu okuwakanya obuwanguzi bwa Museveni kyokka mu sabiiti bbiri (2) zokka, omusango yagugyeyo mu kkooti era ezimu ku nsonga lwaki yakikoze, agamba nti kkooti okumulemesa okutwala obujjulizi mu kkooti, y’emu ku nsonga lwaki yagyeyo omusango.
Bya Nakaayi Rashidah


text:
Amawulire
Ababadde bawambye ow’emyaka 2 babakutte
Ivan Ssenabulya
March 16th, 2021
Bya Juliet Nalwooga
Poliisi e Masaka eriko abantu 2 bekutte ku byokuwamba omwana owemyaka 2, nga babaddenga basaba omusingo basobole okumuta.
Bino byabaddewo mu gandaalo erya sabiiti, ku kyalo Kabaawo mu tawuni kanso ye Mutukula mu distulikiti ye Kyotera.
Eno owa bodaboda, yagenda mu maka ga Caroline Nnalongo, nategeeza omukozi we nti mukama we yamutumye amuwe omwana omuwere Kato Shaza.
Omukozi yawaayo omwana, nga tamaze kwebuuZa obanga ddal mukama we yeyali amutumye.
Poliisi oluvanyuma yasobodde okulondoola Shapfik Mugamba muganda womuvunanwa era nabasobola okununula omwana ono okuva ku kyalo Mbuye mu tawuni kanso ye Kasaali.
Omwogezi wa poliisi mu gwanga Fred Enanga ngagambye nti omwana babadde bamukwese ewa maama waabwe.
Kati poliisi yakutte maama, ne mutabani we Sulait Mugamba bayambeko mu kunonyereza.


text:
Amawulire
Abanyarwanda bagala kutandika kuyitibwa Abavandimwe
Ivan Ssenabulya
March 15th, 2021
Bya Moses Ndaye,
Abamu ku Banyarwanda abawangalira mu ggwanga lino basabye abobuyinza babakkirize bakyuse erinnya lye ggwanga lyabwe mu kifo kyokubayita abanyarwanda bayitibwa Abavandimwe, ekitegeeza abaooluganda.
Bano bagamba nti kino kyakubayamba obutabolebwa nyo bannauganda.
Mu kakiiko kabwe akapya aka Abavandimwe, bano bagamba nti bazze babolebwa mu ggwanga lino nga tebasobola kufuna bya bujanjabi, endagamuntu ne paasipoota
Mu kwogerako ne bannamawulire mu kampala akakiiko ka Abavandimwe nga kakulembedwamu Dr Lawrence Muganga, bafiiridwa ebintu bingi wano mu ggwanga nga ne mubyemirimu babasosola.


text:
HE. SAMIA SULUHU ALONZE OMUMYUUKA WE:
Pulezidneti wa Tanzania Samia Suluhu Hassan yalonze Minisita w’Ebyensimbi eyalabwako mu katambi nga awakanya ekyokulwala #COVID-19 wabula nga akolola nnyo Philip Isdor Mpango ng’omumyuuka wa Pulezidenti.
HE. Samia Suluhu amusembye olwaleero nekirangirirwa Sipiika wa Palamenti Job Ndugai n’oluvannyuma nebamukubaganyako ebirowoozo.
Dr Mpango yazze mu kifo kya HE. Samia Suluhu Hassan eyafuuka Pulezidenti oluvannyuma lwa Pulezidenti John Pombe Magufulu okufa.
Bwabadde ayogerako eri Palamenti oluvannyuma lw’erinnya lye okusomebwa Dr. Mpango agambye nti abadde takisuubira naye mwetegefu okukola omulimu n’amaanyi.
Philip Mpango mukugu mu byenfuna nga yakolako ne mu bifo ebya maanyi mu World Bank.


text:
Vertipper von Baggage:
Zum Begriff Baggage
wurden folgende 78 Schreibfehler generiert:
abggage, aggage, b+aggage, ba+ggage, baaggage, babgage, bafgage, bag+gage, bagage, bagagge, bagbage, bagfage, bagg+age, bagga+ge, baggaage, baggabe, baggae, baggaeg, baggafe, baggag, baggag2, baggag3, baggag4, baggaga, baggagd, baggagee, baggagf, baggagge, baggagi, baggagr, baggags, baggagw, baggagä, baggahe, baggake, baggane, baggare, baggate, baggave, baggaze, baggege, bagggae, bagggage, baggge, baggqge, baggsge, baggwge, baggxge, baggyge, baghage, bagkage, bagnage, bagrage, bagtage, bagvage, bagzage, bahgage, bakgage, bangage, bargage, batgage, bavgage, bazgage, bbaggage, beggage, bgagage, bggage, bqggage, bsggage, bwggage, bxggage, byggage, faggage, gaggage, haggage, naggage, paggage, vaggage


text:
Ndi muwala wa myaka 25 naye sirina bwagazi. Kiva ku ki?
Abakyala bangi tebalina bwagazi. Era kino kiva ku bintu bingi. Naye ekirungi abakyala abasinga bazaalibwa nga basobola okufuna obwagazi.
Embeera gye tukuliramu oluusi ereeta obuzibu buno. Singa okula ng’okwegatta okutwala nga kya kivve kiba kizibu okufuna obwagazi.
Ekirala singa bakusobyako era okwegatta okukyawa. Mu mbeera eno oba weetaaga abudaabudda (kansala) okwogera naawe okukyusa ebirowoozo.
Ekirala mwana wange singa weegatta n’abasajja nga tebamanyi kukunoonya oba nga tobaagala kiba kizibu okufuna obwagazi. Nkubira twogere 0772458823.
Lwaki sirina bwagazi?


text:
Bya FLORENCE TUMUPENDE
OMUKAZI atawena alinnyiddwa ekitambo nakakkana ku mumwa gwa munne
kwossa ne mu kyenyinabikutulako nabirya!
Nnalongo Lilian Atwiine 35 omutuuze mu Kanaakulya Zone mu kabuga
k’e Kyazanga mu disitulikiti y’e Lwengo yawunikirizza ekyaalo
bwakakkanye ku munne Annet Twonjirwe 30 namulumako omumwa gwa wansi ne
mukyenyi ebitundu byonna nabirya.
GWE BALUMYE AYOGEDDE
Zaabadde ssaawa 6:00 ez’ekiro nempulira omuntu ampita nti Annet
nzigulirawo. Kwekumubuuza nti gwani ampita essaawa zino? Yanzizeemu
nti nze Nnalongo.
Nnagguddewo eddirisa ne mu kubamu ttooci nga yenna amyuse amaaso
nantegeeza nti ekyokugulawo eddirisa tekimuyamba kuba afunye ekizibu
nange kwekumugulirawo oluggi.
Amangu ago yankutte ku mukono nangamba nti Annet njagala nnyama
era nga tasalikako musale. Namubuuziza nti essaawa eno ennyama ngenda
kugijawa.
“Yantegeezeza nti bwemba simuwe ennyama agenda kulyamu nze bwatyo
nambukira nankutulako omumwa nagulya” Twonjirwe bwategeezeza.
Wabula asabye poliisi okunyweeza omutemu amulekedde obulema
nasaba n’abazira kisa bamuduukirireyo n’obuyambi asobole okutwalibwa
mu ddwaliro eddene.
Abatuuze nga bakulembeddwamu Sarah Mbabazi bategeezeza nti
Nnalongo aliko omukazi gwe bayita Kaitesi ow’e Lyantonde gwe yasaba
ennyama mu budde obwekiro namuwa kiro yennyama embisi yonna nagirya kye
bagambye nti alabika musezi.
Ye ssentebe w’ekyalo kino Kalifani Zaabasajja aweze nga bwagenda
okugoba Nnalongo Atwiine ku kyaalo kye singa aba amazeeko obusibe.
Poliisi y’e Kyazanga ng’ekulembeddwamu omuduumizi waayo Tim
Rwonthongeyo alabudde abantu okuba abegendereza ku bantu awamu
n’okwewala okugguliranga abantu mu budde obwekiro.
Omukwate aguddwako omusango gw’okutuusa obulemu ku muntu ku Fayiro
Namba CRB 112/2017.


text:
Tag: Buddu
Buddu Vs Ssingo in Masaza FinalWhen Singo and Buddu face off in the 2018 Masaza finals at Namboole stadium this Saturday, fans conduct will be critical. The ...
Endooliito Ku Ttaka E BudduAbasikawutu mu bbendobendo ly’e Masaka bali mu kasattiro olw’abantu abatandise okwesenza ku ttaka lyabwe nga tebafunye lukusa. U kiseera kino Abasikawutu bali ...
Museveni Akaayidde Poliisi E BudduPulezidenti Museveni agumizza Bannayuganda nti ebyokwerinda by’eggwanga binywevu ddala nga tewali yadde muntu n’omu agenda kubitabangula. Museveni agamba abo abeefuula abatujju baakuyiggibwa ...


text: Nkakasiza ddala nti omuwendo gw”Ekitabo kyonna ekiwandiikibwa guli mu kumanya nti obubaka obuwandiikiddwamu tebuyinza kusangibwa mu kitabo kirala kyonna ekiwandiike. Ebitabo byaffe tebikubibwangako mu kifo kyonna; bippya ddala – ng’era n’Omulamwa oguwandiikiddwamu bwe guil. By’ebitabo ebisookedde ddala okwandiikibwa mu mulembe gwaffe nga bitulaga ekyama ekikusike eky’Okubatiza kwa Yesu (nga bwe yabatizibwa Yokaana omubatiza). Tusaanye tumanye nti Ekkanisa eyasooka teyakuzanga mazaalibwa ga Mukama waffe. Wayitawo emyaka bibbiri, olwo Ekkanisa nelyoka etandika okukuzza amazaalibwa. Olwo ekkanisa eyasooka awamu n’Abayigirizwa ba Yesu bali bakuza olunaku lwa Januwaali 6. Luno lwe lunaku Yesu Kristo lwe yabatizibwa mu mugga Yoludaani; Yokaana omubatiza ye yamubatiza.


text:
Tag: Rakai
Ettemu e Ssembabule n'e RakaiAbazigu abatanategerekeka bazzeemu okukuba police ekimmooni ne balumbagana abantu mu bbendobendo ly’e Masaka ne babatigomya okukakana ng’abamu baluguzeemu obulamu. Abantu abawangalira eno ...
Ani Abuzaawo Abaana e Rakai?Newankubadde nga waliwo amanyi mangi ateledwamu okusobola okulaba nga okusadaaka n’okubuzibwawo kw’abaana mu district y’e Rakia ku kendezebwa buli lukya omuwendo gw’abaana ...
Abakadde Bakooye OkusosolwaBbannamukadde okuva mu Disitulikiti ezenjawulo okuli Rakai, Kayunga, Kariro Namutumba nendala bekubidde enduulu eri akakiiko akavunanyibwa ku bwenkanya aka Equala opotunties commission ...
Omubaka Kinyamatama YeeweraNg’eggwanga lyonna likyali ku bwerinde olw’ennyingo 102b etteeka ekkomo ku myaka gy’omukulembeze w’eggwanga, bannaddiini mu district y’e Rakai bongedde okuwagira eky’okuggya ekkomo ...
Mukomye Okufumbiza AmabujjeOluvannyuma lw’okulinnyirira eddembe ly’abaana mu district y’e Rakai kweyongera, bekikwatako basitukiddemu okulaba nga wabeerawo ekikolebwa bunnambiro okutaasa abaana ng’embeera tennasajjuka.
Olwa Janaan Luwum Mwalutegedde?Wadde gavumenti yalangirira olwa 16 omwezi ogwokubiri ngolwokuwummula wonna mu ggwang anaye abamu tebalumanyi era bakoze naddala abakozi ba gavumenti. Amasomero agawera ...


text:
Kaabakuuku
Essuula 1
Omugugu Kaabakuuku nnabbi gwe yalaba.
2 Ai Mukama, ndituusa wa okukaaba, naawe nga tokkiriza kuwulira? Nkukaabirira olw'eby'ekyejo so tokkiriza kulokola.
3 Onjoleseza ki obutali butuukirivu n'otunuulira obukyamu? kubanga okunyaga n'ekyejo biri mu maaso gange: era waliwo empaka, n'okuyomba kubaawo.
4 Amateeka kye gavudde gaddirira, so n'omusango tegufulumanga n'akatono; kubanga omubi azingizza omutuukirivu omusango kyeguva gufuluma nga gunyooleddwa.
5 Mulabe mu mawanga, musseeyo omwoyo, mwewuunye nnyo nnyini: kubanga nkolera omulimu mu nnaku zammwe, gwe mutalikkiriza newakubadde nga mugubuuliddwa.
6 Kubanga, laba, ngolokosa Abakaludaaya, eggwanga eryo ekkakali eryanguyiriza; abasimba ennyiriri okutambula okubunya ensi bwe yenkana obugazi, okulya ennyumba ezitali zaabwe.
7 Ba ntiisa, ba kitiibwa: omusango gwabwe n'obukulu bwabwe biva eri bo bennyini.
8 Era embalaasi zaabwe zikira engo embiro, era nkambwe okusinga emisege egy'ekiro; n'abasajja baabwe abeebagala embalaasi bagoma: weewaawo, abasajja baabwe abeebagala embalaasi bava wala; babuuka ng'empungu eyanguwa okulya.
9 Bajja lwa kyejo bonna; bavulumula amaaso gaabwe ng'embuyaga ez'ebuvanjuba; era bakuŋŋaanya abasibe ng'omusenyu.
10 Weewaawo, asekerera bakabaka, n'abakungu baba ba kuduulirwa gy'ali: aduulira buli kigo; kubanga atuuma enfuufu n'akimenya.
11 Awo aliyita ng'awulukuka ng'embuyaga, era alisukkirira n'azza omusango: ye amaanyi ge gabeera katonda we.
12 Ggwe toli wa mirembe n'emirembe, ai Mukama Katonda wange, Omutukuvu wange? tetulifa. Ai Mukama, wamuteekerawo musango; naawe, ai Olwazi, wamunywereza kubuulirira.
13 Ggwe alina amaaso agayinze obulongoofu obutatunuulira bubi, so toyinza kulaba bukyamu, lwaki ggwe okutunuulira abo abakuusakuusa, n'osirika omubi bw'aliira ddala omuntu amusinga obutuukirivu;
14 n'ofuula abantu ng'ebyennyanja era ng'ebintu ebyewalula ebitaliiko abifuga?
15 Abakwata bonna n'eddobo, abatega mu muya gwe, era abakuŋŋaanyiza mu kiragala kye: kyava asanyuka n'ajaguza.
16 Kyava awaayo ssaddaaka eri omuya gwe, n'ayotereza ekiragala kye obubaane; kubanga olw'ebyo omugabo gwe kyeguva guba ogwa ssava, emmere ye n'eba nnyingi.
17 Kale kyaliva afuka omuya gwe, n'atalekaayo kutta amawanga olutata?


text:
Amawulire
Gavt efiirizibwa obuwumbi 7 ku basomesa abémpewo
Bya Damali Mukhaye, Akakiiko akalondoola ebyenjigiriza mu ggwanga aka Education Service Commission kakudamu okwetegereza olukalala okusasulibwa abasomesa ba gavt okugyako bonna abémpewo kino kidiridde ababaka ba palamenti abatuula ku kakiiko ake byenjigiriza okutegeeza nga gavt bwefiirizibwa obuwumbi bwensimbi 7 buli mwaka okuyita mu kusasula abasomesa […]
Uganda ne Kenya bevumbye akafubo ku byénsubuligana
Bya Benjamin Jumbe, Eggwanga lya Uganda ne Kenya bayingidde enteseganya ezekuuza ku byobusuubuzi Enteseganye ziri wali ku kitebe kya minisitule evunanyizibwa kunsonga za mawanga amalala era nga zisuubirwa okumalawo obunkenke mu byensubuligana wakati wa mawanga gombi Bwabadde ayogerera mu kugulawo enteseganya zino ssabawandiisi wa minisitule […]
Abantu 4 bafiiridde mu kabenje e Lira
Bya Benjamin Jumbe, Abantu 4 bafiiridde mu kabenje dekabusa akagudewo ku luguudo lwa Arua. Okusinzira kwakulira redcross mu bitundu bya lira Alice Akello ekimotoka ki lukululana kiremeredde omugoba wakyo ne kiyingirira endala ebadde eva e lira ebaddeko ababadde bava ku mukolo gwokwanjula. Agamba abana bafiiriddewo […]
Katikiro akubiriza obuganda okukkiriza okugemebwa ekirwadde kya Covid-19
Bya Prossy Kisakye, Kamala byonna wa Buganda Charles Peter Mayiga alabudde bannauganda okwewala engambo ezitalina mitwe na magulu ku ddagala lya AstraZeneca eligema ekirwadde ekya covid19. Okwogera bino abadde Bulange Mengo mu kugemebwa ekirwadde kya covid-19 nagamba nti abantu bangi balina endowooza nti eddagala lino […]
Okusaba kwa Nyanzi kugobedwa
Bya Ruth Anderah, Omulamuzi wa kkooti enkulu mu Kampala Philip Odoki agaanye okusaba kwa Fred Nyanzi Ssentamu mwayagalira okuwa okwemulugunyakwe mu musango gwe byokulonda, omubaka wa Kampala central omulonde Muhammad Nsereko okuyita mu mpapula za mawulire. Nyanzi agamba nti yalemererwa okuzuula Nsereko waali okusobola okumuwa […]
Enteekateeka ku mazaalibwa góMutanda ziwedde
Bya Prossy Kisakye, Obwakabaka bwa Buganda bufulumiza enteekateeka entongole egenda okugobererwa olunaku olw’enkya mu kukuza amazalibwa g’omutanda mu Lubiri e Mengo ag’emyaka 66. Ssentebe w’olukiiko oluteekateeka emikolo gya mazalibwa gano era nga ye minister w’ebyobulamu, ebyenjigiriza, office ya maama Nabagereka n’ekikula kya bantu, Owek Prosperous […]
Omubaka Ssewanya nate waakuvuganya kukya pulezidenti wa FUFA
Bya Lukeman Mutesasira Omubaka wa Makindye West, Allan Ssewanyana yegasse mu lwokaano, ku kifo kya Pulezidenti wa FUFA, ekibiina ekiddukany omuzannyo gwomupiira mu gwanga. Ssewanyana akoze okulangirira kuno mu lukungana lwa banamawulire, lwatuzizza ku wofiisi ye e Makindye. Bino webijidde nga nabadde mu kifo kino, […]
Omusomo bagututte mu banoonyi b’obubudamu
Bya Ivan Ssenabulya Ab’ekitongole kya A-Z Professional Counselling and Support Center bakwataganye nebitongole ebiraala okuli, BRAC Uganda ne MasterCard Foundation okusomesa, ebyobwongo mu baana abaali mu nkambi zabanoonyi bobubudamu, oba Psychosocial Care. Omusomo guno gutandise olwaleero nga nga gwakubumbujja, okutukira ddala nga 23 April 2021 ku […]
Omukazi alumbye palamenti n’alumiriza poliisi okutta omwana we
Bya Damalie Mukhaye Wabaddewo akajagalalo mu palamenti, omukazi Hajala Nakitto, bwazze okubanja obwenkanya olwa mutabani owe, owemyaka 15 Amos Ssegawa, eyakubwa maasasi mu Novemba wa 2020. Kati ono alayidde, nti agenda kugumba ku palamenti okutuusa nga bafunye obwenkanya. Ssegawa yafiira mu bwegugungo, obwali buwakanya okukwatibwa […]
Ekisiibo kitandika olunnaku lwenkya
Bya Ritah Kemigisa Akolanga akulira ebya Sharia ku kitebbe ky’obusiraamu, ku kasozi Kampala Mukadde, Sheikh Ramathan Ali Waiswa akawungeezi akayise akaksizza nti omwezi omutukuvu ogwa Ramathan N’okusiiba bitandika lunnaku lwankya. Okusinziira ku Sheikh Waiswa, omwezi tegwalabise nga bwekyabadde kisubirwa. Kati akubirizza abasiraamu okusiiba obulungi mu […]


text:
NDI muvubuka wa myaka 28 naye nnina ensundo nnyingi ku busajja bwange, olowooza ziva kuki?
Ensundo ku busajja oba mu bukyala bulwadde bwa kikaba, era ziyitibwa ‘genital warts’. Ozifuna mu kwegatta naye ekirungi ensundo zisobola okuwona, teziringa mbaluka ezitawona.
Mwana wange ensundo oba nnyingi kati zikuze era zigenda kutandika okukuleetera amabwa era n’okuwunya ennyo.
Abantu abasinga abalina ensundo balowooza nti balina kabootongo, ate mu bakyala abamu balowooza nti baabaloga ate nga bambi bulwadde bwa kikaba.
Mwana wange olina okugenda mu ddwaaliro eddene owone ensundo zino. Kubanga ssinga teziwona kiba kyangu okufuna obulwadde bw’ekikaba nga siriimu.
Ekirala olina okugenda n’omukyala mu ddwaaliro. Anti tomanya oyinza okuba nga wazimusiiga.
Okuwona ensundo obulungi agenze e Mulago omukadde nnamba 12 asinga. Abasawo bangi nga mulimu n’abafere balya ssente z’abantu.
Ensundo bazookya era zeetaaga musawo nga mutendeke ku nsonga eno. Genda mu ddwaaliro mu nnamba 12 be bazisobola togeza okugenda awalala kubanga tebajja kukuyamba.


text:
Amawulire
Ebbula lyómusaayi likute akati mu ggwanga
Ivan Ssenabulya
March 1st, 2021
Bya Prossy Kisakye,
Minisita owébyóbuwangwa ne kikula kya bantu Peace Mutuzo alaze obwetaavu obwókuteeka ensimbi mu kawefube owokusolooza omusaayi mu ggwanga.
Ono agambvye nti ekirwadde kya covid-19 likoze eddibu ddene nyo mu nsoloooza yómusaayi mu ggwanga ekiviriddeko ebbula lyagwo.
Mutuuzo agamba nti omusaayi kyankizo nyo mu bakyala bémbutto, eri abantu abagenda okulongosebwa na balala nga buli saawa gulina okubaawo.
Ono agambva nti waliwo ne bannauganda abalusudemu akaba olwebbula lyomusaayi.
Okwogera bino abadde atongoza ebikujjuko ebikulembera emikolo egyokukuza olunaku lwa bakyala olubeerawo buli nga 8th March.


text:
Amawulire
Omukazi alumyeko baawe ebitundu byekyama
Ivan Ssenabulya
March 18th, 2021
Bya Abubaker Kirunda
Omukazi owemyaka 38 wetwogerera aliira ku nsiko, oluvanyuma lwokulumako bbaawe ebitundu byekyama.
Bino bibadde mu disitulikiti ye Bugweri, mu Buvanjuba bwe gwanga.
Omukazi nakampaate ayigibwa, mutuuza ku kyalo Mifumi mu tawuni kanso ye Idudi e Bugweri, nga kigambibwa nti obutakanya bwabwe obubaddewo okumala ebbanga, okuva omusajja lweyawasa omukazi omulala.
Ssentebbe we kyalo kino Jamil Suuna agambye nti omusajja abadd takyatera kukomawo waka ngabeera wa mukyala muto, wabula ku mulundi guno yabadde azze okulaba oluvanyuma lwokuwlira nti omwana mulwadde.
Yamulabirizza nga yebase namukkakanako, namuluma ngamulanga okumuteeka mu mbeera eyokulakkassira mu mukwano.


text:
OMUBAKA wa Makindye East, John Ssimbwa alabudde abayizi ba S4 ne S6 abagenda okukola ebibuuzo okwerinda ebikemo ebiboolekedde omuli okuganzibwa ba sugadadi babasiige siriimu.
Ssimbwa yagambye nti abayizi bano balina okusoomoozebwa kunene nga bayingira mu matendekero aga waggulu n’abasaba okuba abeegendereza.
Yabadde mugenyi mukulu ku kabaga abakulira essomero lya St. Janan Luwum SSS e Kikubamutwe-Kabalagala ke baabakoledde aba S4 ne S6 okubasiibula nga beetegekera okutuula ebibuuzo ebyakamalirizo.
Alabudde aba S4 ne S6 ku siriimu


text:
2 Ebyomumirembe
Essuula 1
Awo Sulemaani mutabani wa Dawudi n'anywezebwa mu bwakabaka bwe, Mukama Katonda we n'aba naye, n'amugulumiza nnyo.
2 Sulemaani n'ayogera ne Isiraeri yenna, abaami b'enkumi n'ab'ebikumi n'abalamuzi na buli mukulu mu Isiraeri yenna, emitwe gy'ennyumba za bakitaabwe.
3 Awo Sulemaani n'ekibiina kyonna wamu naye ne bagenda mu kifo ekigulumivu ekyali e Gibyoni; kubanga eyo ye yali eweema ya Katonda ey'okusisinkanirangamu, Musa omuddu wa Mukama gye yakola mu ddungu.
4 Naye essanduuko ya Katonda Dawudi yali agirinnyisizza n'agiggya e Kiriyasuyalimu n'agireeta mu kifo Dawudi kye yagitegekera: kubanga yali agikubidde eweema e Yerusaalemi.
5 Era nate ekyoto eky'ekikomo Bezaaleri mutabani wa Uli mutabani wa Kuuli kye yakola kyali eyo mu maaso g'eweema ya Mukama: Sulemaani n'ekibiina ne bagendanga gye kiri.
6 Sulemaani n'ayambukayo eri ekyoto eky'ekikomo mu maaso ga Mukama ekyali ku weema ey'okusisinkanirangamu, n'aweerayo okwo ebiweebwayo ebyokebwa lukumi.
7 Mu kiro ekyo Katonda n'alabikira Sulemaani, n'amugamba nti Saba kye mba nkuwa.
8 Sulemaani n'agamba Katonda nti Walaga Dawudi kitange ekisa kingi, n'onfuula kabaka mu kifo kye.
9 Kale, ai Mukama Katonda, ekigambo kye wasuubiza Dawudi kitange kinywezebwe: kubanga onfudde kabaka w'abantu abafaanana enfuufu ey'oku nsi obungi.
10 Mpa nno amagezi n'okumanya, nfulumenga nnyingirenga mu maaso g'abantu bano: kubanga ani ayinza okusalira emisango abantu bo bano abenkanidde awo obukulu?
11 Katonda n'agamba Sulemaani nti Kubanga ekyo kibadde mu mutima gwo, so tosabye bugagga, ebintu, newakubadde ekitiibwa, newakubadde obulamu bw'abo abakukyawa, so tosabye kuwangaala; naye weesabidde amagezi n'okumanya, osalirenga emisango abantu bange, be nkufuulidde kabaka:
12 amagezi n'okumanya oweereddwa; era ndikuwa n'obugagga n'ebintu n'ekitiibwa by'atabanga nabyo n'omu ku bassekabaka abaakusooka, so tewaliba oluvannyuma lwo aliba nabyo.
13 Awo Sulemaani n'ava ku lugendo lwe n'ajja eri ekifo ekigulumivu ekyali e Gibyoni, ng'ava mu maaso g'eweema ey'okusisinkanirangamu, n'ajja e Yerusaalemi; n'afuga Isiraeri.
14 Sulemaani n'akuŋŋaanya amagaali n'abeebagala embalaasi: era yalina amagaali lukumi mu bina n'abeebagala embalaasi kakumi mu enkumi bbiri, be yateeka mu bibuga eby'amagaali n'awali kabaka e Yerusaalemi.
15 Kabaka n'afuula ffeeza ne zaabu mu Yerusaalemi okuba ng'amayinja obungi, okuba ng'amayinja, n'emivule yagifuula okuba ng'emisukomooli egiri mu nsenyi obungi.
16 Era embalaasi Sulemaani ze yalina baaziggyanga mu Misiri; abasuubuzi ba kabaka ne baziweebwanga bisibo, buli kisibo n'omuwendo gwakyo.
17 Era eggaali baalikimanga nga baliggya mu Misiri nga lijjirira (sekeri) lukaaga eza ffeeza, n'embalaasi ng'ejjirira kikumi mu ataano; era bassekabaka bonna ab'Abakiiti bwe batyo ne bassekabaka ab'e Busuuli, baaziggyangamu mu mukono gwabwe.


text:
Ddala Bayibuli Kigambo kya Katonda?
Ekibuuzo: Ddala Bayibuli Kigambo kya Katonda?
Okuddamu: Engeri gyetudamu ekibuuzo kino teraga bulazi ngeri gyetulaba Bayibuli n'omugaso gwayo mu bulamu bwaffe, naye era egya kutukolamu omulimu. Bweba nga Bayibuli kigambo kya Katonda, tulina okugyagala, okugisoma, okugigondera, era n’okugyesiga. Bweba nga Bayibuli kigambo kya Katonda, okugigoba tuba tugobye Katonda mwenyini.
Okuba nga Katonda Katonda yatuwa Bayibuli bukakafu era kiraga okwagala kwe gyetuli. Ekigambo okubikkulirwa kitigeeza nti Katonda yabuulira omuntu kki yye kyali era engeri gyetusobola okuba n'enkolagana naye. Bino by'ebintu byetutanditegedde ku Katonda singa mu bwa Katonda bwe teyatwebikkulira okuyita mu Bayibuli. Newankubadde okubikulirwa kwa Katonda okuyita mu Bayibuli kuze kutuweerwa mu bitundu okumala emyaka 1500, kubadengamu buli kintu omuntu kye yetaaga okumanya ku Katonda okusobola okufuna enkolagana naye entuufu. Bweba nga Bayibuli Kigambo kya Katonda, bwebuyinza obwenkomeredde ku nsonga zonna ez'okukkiriza, eddini, n'empisa.
Ekibuuzo kyetulina okwebuuza kiri nti, tutegeera tutya nti Bayibuli Kigambo kya Katonda era nga ssi Kitabo Butabo ekirungi? Kiki ekyenjawulo ku Bayibuli ekijifuula eyenjawulo ku Bitabo by'ediini ebilala ebyali biwandiikiddwa? Waliwo obukakafu bwona obulaga nti Bayibuli kigambo kya Katonda? Bino bye bimu ku Bibuuzo ebirina okutunulirwa bwetuba nga tunakebera bulungi ebigambibwa nti Bayibuli Kigambo kya Katonda ,ekyaluŋŋamizibwa Katonda, era ekimala ensonga zonna ez'okukkiriza ne neyiisa.
Tewasobola kubawo kubusabusa ku mazima Bayibuli getuwa okuba ekigambo kya Katonda. Kino kirabibwa bulungi mwebyo Paulo byeyayogera ku Timosewo. ...... "era ng'okuva mu buto wamanyanga ebyawandiikibwa ebitukuvu ebiyinza okukugeziwaza okuyingira mu bulokovu olw'okukkiriza okuli mu Kristo Yesu. Buli ekyawandiikibwa kirina okuluŋŋamya kwa Katonda, era kigasa olw'okuyigirizanga, olw'okunenyanga, olw'okutereezanga, olw'okubuulira okuli mu butuukirivu; omuntu wa Katonda alemenga okubulwa kyonna kyonna, ng'alina ddala byonna olwa buli mulimu omulungi."(1 Timosewo 3:15-17).
Buno bujjulizi bwa wabweru ne munda obulaga Bayibuli okuba Kigambo kya Katonda. Obujjulizi obulala obwomunda bye bintu mu Bayibuli ebijijulira okuba nti Yava eri Katonda. Ekimu ku bujulizi obusooka obwomunda obulaga nti Bayibuli Kigambo kya Katonda bulagibwa mu bumu bwayo. Newankubadde Bayibuli erina ebitabo nkaga nu mukaaga ebyetongode kubwabyo, ebyawandiikibwa okuva mu Ssemazinga satu, mu nimi Satu ezenjawuulo, nga byawandiikibwa mu banga lya myaka nga 1500, nga byawandiikibwa abawandiisi abasukka mu makumi ana(40) abenjawulo, Bayibuli esigala eri mu bumu okuva wetandikira okutuuka wekoma nga teyekontana. Buno obumu bwanjawulo ku bitabo ebirala byonna era bujjulizi obulaga nti ensibuko ya Bayibuli ya bwa Katonda nga Katonda Aluŋŋamya abantu mungeri ebaletera okuwandiika ebigambo bye byenyini.
Obujjulizi obulala obwomunda obulaga nti Bayibuli Kigambo kya Katonda bulabibwa mu bunnabbi obuli mu mpapula eza Bayibuli. Bayibuli erimu enkumi n'enkumi ez'obunnabbi obukwatagana ku biseera ebyomumaso eby'ensi okuli ne Isirayeri, okutuuka ku biseera eby'omumaso eby'ebibuga ebimu, okutuuka ku biseera eby'omumaso eby'omuntu, era okutuuka ku kujja kwoyo eyali omununuzi, omulokozi, ssi owa Isirayili yekka wabula, owa buli muntu amutekamu okukkiriza. Okwawukana n’obunnabbi obusangibwa mu bitabo ebirala eby'ediini endala ezenjawulo, oba obwo obwakolebwa Nostradamus (Soma Nosituladamasi), obunanabbi bwa Bayibuli busengekeddwa bulungi era tebulemelerwanga kutukirira. Mu ndagaano enkadde mulimu obunabbi obusuka mu Bisatu (300) obukwata ku Yesu yekka. Tebwalagulwa nti ajja kuzaalibwa, na nyumba ki mwanaava kyoka , wabula era ajja kufa n'okuzuukira azuukire ku lunaku olw'okusatu. Tewali magezi ga muntu gayinza kunyonyola okutukirizibwa kw'obunnabbi okugyako okuba bwaka okuva eri Katonda. Tewali kitabo kya ddiini ndala yonna kirimu kika kya bunnabbi Bayibuli bwelina.
Obujjulizi obulala nga buno bwewabweru obulaga nti Bayibuli ddala Kigambo kyakatonda gemazima g'abawandiisi. Nga bwetwagambye emabega gyetwatandikidde, Katonda yakozesa abantu abenjawulo okuwandiika ebigambo bye ku lwaffe. Mu kusoma ku bulamu bw'abasajja abo, tewali nsonga yonga nungi esobola okuturetera okukkiriza nti tebali berufu era abamazima. Bwetukebera obulamu bwabwe tulaba nga amazima bali betegefu okufa era okufa okw'obulumi, olwebyo byebali bakiririzamu, era twongera okukitegeera nti abasajja bano bali bakkiriza nti Katonda yayogedde okuyita mu bbo. Abasajja abwandiika endagaano empya n'abakkiriza abalala (1 Abakolinso 15:6), bamanya amazima agaali mububaka bwabwe kubanga balaba Yesu era bamala naye ebbanga. Ng'amaze okuzzukira okuva mu baffu. Okukyusiibwa okw'okulaba Yesu eyazuukira kwabakolamu omulimu omunene mu bbo. Baava mu kwekweka olw'okutya ne bewaayo okufa olw'obubaka Katonda byeyali ababikkulidde. Obulamu bwabwe n'okufa bujjulizi mu mazima nti Bayibuli ddala kigambo kya Katonda.
Obujjulizi obusembayo obulaga nti Bayibuli kigambo kya Katonda kwekuba nti Bayibuli tesobola kusanyizibwawo. Olw'omugaso gwayo n'okutugamba nti Kigambo kya Katonda , Bayibuli esanze okulwanyisibwa okwamanyi n'okugezaako okugisanyawo okusinga ebitabo ebirala byona mu ma kuŋŋaniro. Mu biseera by'abaruumi nga Diocletian (Soma Diyokuletiyani), okuyita mu banakyemalira okutuuka ku batakkiriza(Ethiests) Katonda nabalowooza nti tewali bisoboka kumanyika ku Katonda(Agnostics), Bayibuli eyise era abaddewo okuyita mu mirembe gyona era kakano ky'ekitabo ekikyasinze okufulumizibwa munsi yonna.
Okuyita mu biro byona, ababusabusa balaba Bayibuli ng'ekitabo ekifanana ng'eky'engero za Wakayima ne Wango, naye abasima ebyobugaga bagamba nti erina ebyafaayo. Abalabe balwanyisiza ensomesa yakyo nga bagamba nti yadda, tesobola kukola era yaggwaako., naye ensomesa yakyo eyempisa, n'ebyamateeka ekoze omulimu omunene eri abantu, n'eby'obuwangwa munsi yonna. Bayibuli ekyalwanyisibwa ebyasaayaansi, endowooza z'abantu, ebiwayi bye byobufuzi, kyoka nesigala nga yamazima, ng’eri kumulamwa lero nga bweyali ngayakawandiikibwa. Kyekitabo ekikyusiza amawanga n'eby'obuwangwa okumala emyaka enkimi Biri (2000) egiyise. Abalabe ne bwebeyongera okugilumba, okugisanyawo, nabwo bujjulizi ku mazima nti ddala Bayibuli kigambo kya katonda era kikumibwa ye yenyini. Tekirina kutwewuunyisa nti, Bayibuli nebwelumbibwa etya, ejja kuvaayo nga tekyusibwa era nga nnamba. Nekilala Yesu yagamba,nti Eggulu n'ensi biriggwaawo, naye ebigambo byange tebiriggwaawo n'akatono."(Makko 13:31). Ngatumaze okulaba obujjulizi obwo bwonna, omuntu asobola okukiriza ewatali kubusabusa nti dala Bayibuli kigambo kya Katonda.
English
Ddala Bayibuli Kigambo kya Katonda?


text:
Omulabirizi w'e Namirembe, Wilberforce Kityo Luwalira atendezza omugenzi Joyce Kawalya olw'okukolera ekkanisa. Yagambye nti omugenzi abadde akulembeza ssaala ng'engabo ye bw'abaddenga n'okusoomoozebwa mu nsonga ez'enjawulo.
Bino yabyogeredde mu kusaba okw'okwebaza Katonda olw'obulamu bwa Joyce Kawalya, 87 mu kkanisa Lutikko e Namirembe ku Ssande.
Dr. Ruth Ssennyonyi ne Josephine Kasaato baatenderezza omugenzi olw'emirimu gy'akoledde ekibiina lya Mothers Union okuva mu mwaka gwa 1964 n'awummula mu 1987 wabula era n'asigala ng'akyaweereza ng'ayita mu kusiba abagole n'okubafumbira emmere. Omugenzi abadde abeera Mengo era yafudde nga February 14.


text:
Poliisi erangiridde ebikwekweeto byettaka mu nkola ya Operation Wembly, ku bantu abanyaga ettaka lyabantu ,okumalawo okunyigirizibwa kwabananyini ttaka okwetoloola eggwanga okweyongera buli lunaku.
Ebikwekweeto bino birangiriddwa ayogerera poliisi enoonyereza kubuzzi bwemisango Charles Twiine ku Media center mu Kampala, bwagambye nti kino kigenda kukolebwa olwobukumpanya obuzze bweeyolekera mu bantu abamu abazze befuula nti balwaanira ettaka, era bano bazze balemesa okunoonyereza kwa poliisi.
Twiine agambye nti ebikwekweeto bino byakutandikira mu bitundu omuli Ntebbe, kubanga wewasinga obukundi bwababbi bettaka obutataaganya okunoonyereza.


text:
Abadde amyuka omukulembeze w’eggwanga erya Zimbabwe Kembo Mohadi myaka 71 alekulidde lwa bw’enzi.
Kigambibwa Kembo abadde asukkiridde okusaba abakyala abafumbo akaboozi ssaako n’abawala abato era okuva omwezi oguwedde, amaloboozi nga yesoma nga bw’ali omusajja emekete mu nsonga z’omu kisenge n’ebisoko byakozesa mu kusaba omukwano gabadde gayitingana.
Amaloboozi, Kembo abadde asaba abakyala ab’enjawulo okusisinkana mu offiisi ye okubaako kyebetusaako.
Bw’abadde alekulira ng’amyuka omukulembeze w’eggwanga erya Zimbabwe Kembo agambye nti si musajja mutiitiizi wabula akikoze ku lw’obulungi bw’eggwanga n’okuwa offiisi ekitiibwa.
Kigambibwa wadde alekulidde, agenda kunoonyereza abantu abayingidde mu ssimu ze okufulumya amaloboozi, okumuswaza.
Agamu ku maloboozi ng’asaba omuwala okumusisinkana mu Inn Hotel emu ku zamaanyi mu ggwanga erya Zimbabwe kuliko eno.


text:
2 Ebyomumirembe 14 Endagaano Enkadde nʼEndagaano Empya (LCB)
14 Abiya ne yeebakira wamu ne bajjajjaabe n’aziikibwa mu kibuga kya Dawudi. Asa mutabani we n’amusikira, era ku mulembe gwe ensi n’eba n’emirembe okumala emyaka kkumi.
Asa kabaka wa Yuda
2 Asa n’akola ebyali ebirungi nga bituufu mu maaso ga Mukama Katonda we. 3 N’aggyawo ebyoto eby’abannamawanga n’ebifo ebigulumivu, era n’amenyaamenya empagi, n’ebifaananyi bya Asera n’abitemaatema. 4 N’alagira Yuda okunoonya Mukama Katonda wa bajjajjaabe, era n’okukuuma amateeka ge n’ebiragiro bye. 5 Era n’aggyawo ebifo ebigulumivu n’ebyoto eby’obubaane mu bibuga byonna ebya Yuda, n’obwakabaka ne buba n’emirembe mu bufuzi bwe. 6 N’azimba ebibuga ebiriko bbugwe mu Yuda, era ne wataba n’omu eyayaŋŋanga okulwana naye, kubanga Mukama yamuwa okuwummula ku njuyi zonna.
7 N’agamba Yuda nti, “Tuzimbe ebibuga bino, tubiteekeko bbugwe, ne wankaaki n’emitayimbwa. Ensi ekyali yaffe, kubanga tunoonyezza Mukama Katonda waffe; tumunoonyezza, n’atuwa emirembe ku buli luuyi.” Ne bazimba era ne bagaggawala. 8 Asa yalina eggye nga lya basajja emitwalo amakumi asatu okuva mu Yuda, nga balina engabo ennene n’amafumu, n’abalala emitwalo amakumi abiri mu munaana abaava mu Benyamini nga balina engabo entono n’obusaale, era bonna nga basajja bazira.
9 Olunaku lumu, Zeera Omwesiyopya n’abalumba ng’alina eggye lya basajja akakadde kamu, n’amagaali ebikumi bisatu, n’atuuka n’e Malesa. 10 Asa n’agenda okumutabaala, buli omu ku bo n’asimba ennyiriri ez’entalo mu kiwonvu Zefasa e Malesa.
11 Awo Asa n’akoowoola Mukama Katonda we ng’agamba nti, “Mukama, tewali akwenkana mu kuyamba abanafu, nga balumbiddwa ab’amaanyi. Tuyambe Ayi Mukama Katonda waffe, kubanga twesize ggwe, era mu linnya lyo tuzze okutabaala eggye lino eddene. Ayi Mukama, oli Katonda waffe, toganya muntu yenna okutuwangula.”
12 Awo Mukama n’akubira Abaesiyopiya mu maaso ga Asa ne mu maaso ga Yuda, Abaesiyopiya ne badduka. 13 Asa n’eggye lye ne babagoba okutuuka e Gerali, era bangi ku Baesiyopya ne bagwa, ne wataba n’omu ku bo alama, kubanga eggye lya Mukama lyabazikiriza. Abasajja aba Yuda ne beetikka omunyago mungi. 14 Ne bazikiriza ebibuga byonna ebyali byetoolodde Gerali, kubanga entiisa ya Mukama yabagwira. Ne banyaga ebyalo byonna, kubanga byalimu omunyago mungi. 15 Ne balumba n’ebibinja by’abalaalo, ne batwala ente, n’endiga, n’embuzi, n’eŋŋamira nnyingi nnyo, ne balyoka baddayo e Yerusaalemi.
Endagaano Enkadde nʼEndagaano Empya (LCB)
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
AKULIRA ekitongole ky'amakomera, Dr. Johnson Byabashaija awakanyizza eby'okukweka abasibe okuva ku benganda zaabwe bwe baba bagenze mu makomera gye basibiddwa okubalaba.
Okwogera bino abadde ku mukolo ogubadde mu kkomera ly'e Luzira, ab'ekitongole ekirwanirira abasibe okufuna obwenkanya ekya Penal Reform International Africa bwe babade badduukiridde abasibe, abasawo n'abaserikale b'amakomera n'ebikozesebwa ebyeyambisibwa okutangira obulwadde bwa Covi 19.
Byabashaija agambye nti waliwo omukungu omu eyagamba nti baggya abasibe abamu mu makomera ne batwalibwa mu makomera amalala nga tebaagala baaluganda lwabwe kubalaba n'agamba nti kino si kituufu .
Agambye nti tewali muntu yenna gwe bagaana kukyalira musibe mu kkomera kasita abeera ng'alina satifikeeti eraga nti bamukebera nga talina bulwadde bwa Covid 19.
Doreen Namyalo Kyazze omukwanaganya w'ekitongole kya Penal Reform International Africa mu Africa agambye nti bazze bakolagana n'ekitongole ky'amakomera okulaba ng' eddembe lya basibe terityobolebwa .
Agambye nti mu kiseera ky'omuggalo ekitongole kya makomera kyafuna okusomozezebwa olw'okuba nga kkooti ezimu zaggalwa nga basibe tebasobalanga kuwolerezebwa wamu n'okutwalibwa mu kkooti .
Omubaka we kibiina kya mawanga ga Bulaaya mu Uganda Atilio Pacifici yeemulugunyiza ku mujjuzo mu makomera mu Uganda n'agamba nti kino kyetaaga okukolwako mu bwangu.


text:
AMASASI ganyoose mu kuziika nga poliisi egumbulula ebbiina ly'abavubuka abeeridde omuguju ne baziikula omulambo gwa munnaabwe Omusiraamu aba ffamire gwe baasazeewo okuziika nga tebamusaalidde nga bamulanga okunywa omwenge n'okulya ebitakkirizibwa mu ddiini yaabwe.
Ayub Ssali mutabani wa Hassan Ssali ow'e Muyomba mu ggombolola y'e Wakiso yatomeddwa mmotoka nga kigambibwa nti, yabadde atagalira mu kkubo ekiro ng'atamidde abaffamire ye ne bakkaanya obutamusaalira.
Okuziika kwabaddewo ku Lwokutaano ku kyalo Muyomba mu ggombolola y'e Wakiso
ng'omulambo bwe gwatuusiddwa ku biggya, essaawa bwe zaatuuse ez'okugusaalira balyoke baziike, mayiti baagikunguzza bukunguzza nga tesaaliddwa ne baziika nga tewali kigambo kya Luwarabu kyatuddwa nga bwe gubeera mu kuziika Abasiraamu.
Kino kyaggye mikwano gye mu mbeera naddala b'anywa nabo mu kitundu ky'e Kisimbira mu Wakiso Town Council omugenzi gy'abadde abeera ne balabiriza Abasiraamu nga bavudde emagombe ne batandika okusimula entaana okukkakkana nga mayiti eri kungulu.
Amangu ago beesonzeemu ssente ne batumya kkeesi munnaabwe bamuziike mu ‘kitiibwa', wabula baabadde bakagituusa poliisi n'etuuka mu kifo era n'egibasuuza.
Abaffamire baabadde basazeewo okwokya ssanduuke eno ekintu ekyanyiizizza abatuuze ne baagala okukola olutalo olw'amaanyi eri abaffamire nga bagamba nti oba balemeddwa okuziika mu butuufu bbo (abatuuze) kabamuziike mu ssanduuke.
Asadu Kyabalongo omu ku baffamire yategeezezza nti, bukya baziika ku kiggya kino, tebaziikanga muntu mu ssanduuke nga tebalaba lwaki abatuuze basalawo okubategeerera ne batuuka n'okuziikula omulambo ekintu ekibaswazizza.
"Omugenzi abadde yava ku nnono y'eddiini era naffe tubadde tusazeewo tumuziike nga tetumusaalidde naye ate abatuuze okuvaayo ne baziikula entaana kikyamu," Kyabalongo bwe yayongeddeko.
Oluvannyuma, poliisi yakkirizza abaffamire okuddamu okuziika omulambo wakati mu bukuumi obw'amaanyi ekyaleese abatuuze okulangira ffamire obusosoze.


text:
Amawulire
Gavt esabiddwa okwongera amaanyi mu kulwanyisa ebikolwa ebyokukabasanya abakyala
Ivan Ssenabulya
September 20th, 2021
Bya Prossy Kisakye
Gavumenti ne bannakyewa basabiddwa okwongera amaanyi mu kawefube owokulwanyisa ebikolwa ebyokukabasanya nokutulugunya abakyala.
Bino bifulumidde mu alipoota eyakolebwa ekibiina kya International Conference of Great Lakes Region- Training Facility wakati womwezi ogwo 5-7 2021 okuzuula abavunanyizibwa ku mbeera eyokukabasanya abakyala emiwatwa egiriwo nakiki ekiyinza okukolebwa mu kulwanyisa ebikolwa ebyokukabasanya nokutulugunya abakyala mu bitundu bya great lakes region.
Bwabadde ayanja ebyava mu kunonyereza kwabwe mu lukungana olukwata ku byokukabasanya nokutulugunya abakyala mu great lakes region mu Kampala, eyakulira okunonyereza kuno, , Dora Byamukama, agambye nti yadde nga agavt efubye okubaako kyekola wakyaliwo okusomozebwa kwamaanyi naddala mu kutuusa amawulire eri bakawonawo mu kutulugunyizibwa kuno nga abamu olwobutamanya bagyawo ebyalikozesedwa ngobujjulizi mu mbuga za mateeka.
Ono mungeri yemu asabye gavt okwanguyirizako okuyisa eteeka erikwata kukuwa obukuumi eri abajjulizi mu misango gyokukabasanya abakyala okwewala okutuusibwako obuvune bebabeera baloopye
Mungeri yemu Byamukama asabye gavt ne bannakyewa okufuna ebifo wokutabiriza abazzi bemisango egyekuusa ku kukabasanya abakyala kuba ebiseera ebisinga obungi bwebayimbula ate bafuuka kirala.


text:
Maama Nampiima Pauline nga mutuuze we Nsangi – Buwaali mu disitulikiti y’e Wakiso ali maziga, olw’omusomesa okusobya ku mwana we myaka 9 (amannya gasirikiddwa).
Nampiima agamba nti wakati mu kulwanyisa Covid-19 ng’amasomero maggale, yafuna omusomesa Wilson Tulyahikayo ali mu gy’obukulu 30, okuyambako mu kusomesa omwana we.
Omwana ku myaka 9 abadde yakasoma sabiiti satu (3) zokka nga buli wiiki, omusomesa abaggyako ssente 25,000 ku Elyon Kindergarten and primary school e Nsangi.
Wakati mu kulukusa amaziga, maama Nampiima agamba nti omwana we yasobezebwako sabiiti ewedde ku Lwokutaano kyokka omusomesa yamusuubiza okumutusaako obulabe singa ategezaako omuntu yenna.
Omwana eyabadde mu maziga, yasobodde okutegeeza ku nnyina embeera eyabaddewo era omusomesa yakwattiddwa dda, Poliisi y’e Nsangi.
Wabula maama Nampiima asobodde okuddukira ku Poliisi y’e Katwe, okusaba omusango gwe, okuva ku Poliisi e Nsangi olw’okutya nti ayinza obutafuna mazima na bwenkanya.
Nampiima agamba nti abamu ku basirikale ku Poliisi y’e Nsangi bagamba nti abadde mu laavu n’omusomesa Tulyahikayo kyokka olw’obutakaanya wakati we n’omusomesa, mbu y’emu ku nsonga lwaki agamba nti yasobeza ku mwana we.
Asabye abakulembeze bonna okuvaayo okuyamba kuba yetaaga obwenkanya olw’omwana we okusobezebwaako nga yetaaga okubudabudibwa mu kiseera kino.
Mungeri y’emu Maama Nampiima awanjagidde omukulembeze w’eggwanga lino era ssentebe w’ekibiina ki National Resistance Movement (NRM) Yoweri Kaguta Museveni okuyamba abaana okudda ku massomero okutaasa ebikolwa ng’ebyo, ebyeyongedde ku baana baabwe.
Nampiima agamba nti olw’okunoonya abasomesa abayinza okubangula ku baana baabwe mu kiseera kino, y’emu ku nsonga lwaki omwana we yasobezeddwako.
Ku nsonga ezo, amyuka omwogezi wa Poliisi mu Kampala n’emirirwano Luke Owoyesigyire agumizza maama Nampiima nti Poliisi ensonga egikwasizza maanyi.
Owoyesigyire agamba nti fayiro y’omusango yasindikiddwa eri omuwaabi wa Gavumenti okuwabula ekitongola kya Poliisi ku kiddako.
Mungeri y’emu asabye maama Nampiima okweyambisa amakubo amatuufu bw’aba alina okwemulugunya ku nsonga yonna.
Poliisi mu disitulikiti y’e Kyotera ekutte abantu babiri (2) ku misango gy’okutta omwana myaka munaana (8).
Omwana Francis Kateregga yattiddwa ku ssaawa nga 4 ez’ekiro, ekikeseza olwaleero ku kyalo Nakatoogo-Bikunya mu ggoombolola y’e Kabira mu disitulikiti y’e Kyotera.
Kigambibwa omwana Kateregga yabadde egenze wa neyiba okulaba akazannyo ku Ttiivi wabula teyakomyewo.
Okusinzira ku ssentebe wa LC 3 mu ggoombolola y’e Kabira, omulambo gw’omwana guzuuliddwa emisana ga leero mu kibira okumpi n’awaka, oluvanyuma lw’abatuuze okusimba ensiko okumala essaawa eziwera.
Abatuuze bagamba nti omwana yatemeddwa omutwe ne batwala obwongo ssaako n’okulembeka omusaayi ne bagutwala.
Wabula addumira Poliisi mu disitulikiti y’e Kyotera Sande Mubarak, agamba nti Poliisi ekutte abantu babiri (2) okuyambako mu kunoonyereza.
Ebirala ebifa mu ggwanga – https://www.facebook.com/GalaxyFm1002/videos/188364973401225


text:
Amawulire
Gavt esuubira kufuna kilalu mu Dubai Expo
Ivan Ssenabulya
October 1st, 2021
Bya Benjamin Jumbe,
Gavumenti okuyita mu minisitule evunanyizibwa ku byobusuubuzi na makolero nkakafu nti egenda kufuna bamusiga nsimbi ntoko okuva mu mawanga ga bawarabu nokwetoloola ensi eyonna okuyita mu mwoleso gwa Dubai
Omwoleso guno gutandise leero nga gwakutwala ebbanag alya myezi 6 mu kibuga kye Dubai.
Minisita omubeezi owe byobusuubuzi Harriet Ntabazi atubuulidde nti Uganda omwoleso guno egwetegekedde bulungi era erina byeyategese okwolesa ebinasikiriza bamusiga nsimbi.
Ono agamba nti emyezi omukaaga weginagwerako nga Uganda esobola okubaako byesuubuza amawanga ga bawarabu.
Omweleso guno gwetabidwako amawanga 190 gwakutambulira wansi womulamwa ogugamba nti okuyunga endowooza nokuteekawo ebiseera byomusaaso


text:
Amawulire
Gavt yeyamye okuyisa enkola erungamya ku byémmere ne Ndya ennungi
Ivan Ssenabulya
September 30th, 2021
Bya Benjamin Jumbe,
Minisita owa guno na guli mu yaffeesi ya ssabaminisita Justine Kasule Lumumba yeyamye okulaba nti enkola erungamya ku byemmere ne ndya ennungi eya national food and nutrition policy eyisibwa.
enkola eno elwisiddwa obukubagano obuliwo wakati wa ministry eye byenjigiriza ne ye byobulamu kwani alina okugiddukanya.
Bwabadde atongoza pulojekiti etumiddwa eddembe lyokukula ‘’Right to Grow’’mu Kampala, Lumumba agambye nti kitwala buwanana okuba nabantu abalya bulungi.
Ayongeddeko nti awatali kugonjoola ekizibu kyobutalya bulungi eggwanga terisobola kutukiriza birubirirwa byayo ebyenkulakulana.
Pulojekiti eno etambulira mu mawanga 5 aga bafirica ngewagirwa gavt ya budaaki.


text:
Amawulire
Ssegiriinya bamuyisizaako ekibaluwa
Ivan Ssenabulya
September 21st, 2021
Bya Ruth Anderah
Omulamuzi wa kooti ya Buganda Road ayisizza ebibaruwa ebiyita, omubaka wa Kawempe North Mohammed Ssegirinya okulabikako omusango gwe gwokukuma omuliro mu bantu gugende mu maaso.
Omulamuzi Marion Mangeni yayisizza ebibaluwa ebimuyita, okweyanjula mu maaso ge nga 20 Okitobba 2021.
kino kidiridde nate Ssegiriinya obutalabikako mu kooti olwaleero, atenga abadde assubirwa era omulamuzi kwekumuyisaako ekibaluwa omulundi ogwokubiri.
Ssegirinya oludda oluwabi lugamba nti yakuma omuliro mu bantu, bweyatanula okubanja obuwanguzi bwa Robert Kyagulanyi mu kibuga wakai nga yakikola mungeri yokukuma omuliro mu bantu.
Oludda oluwaabi lugamba nti omusango yaguzza nga 22 mu March wa 2021 nga baamukwata ayingira mu Kikuubo awo ku Miniprice.
Ono yali wamau nebipande ebiwandikiddwako,” Free our Presidential victory” ngera baali babanja nabakulembeze b’ekibiina James Mubiru, Eddie Mutwe ne Nubian Lee bayimbulwe.


text:
OBULAMU bwa munnamaggye Gen. Samuel Wasswa Kasirye Ggwanga Gawalaeggabi eyatuvudde ku maaso gye buvuddeko buli muntu eyali amusisinkanyeko amwogerako bubwe saako n’olugero buli muntu ayogera lulwe.
Amannya gange nze Moses Kizito Buule ndi munnamawulire agakoledde kati emyaka egisoba mu 8, nga ennaku z’omwezi 20.12.2019 nayitibwa mukadde waffe omugenzi kati Gen, Kasirye Ggwanga nga ansabye mukyalireko wali ku Faamu ye emanyiddwanga Camp David esangibwa ku kyalo Banda Kyandaaza mu Gombolola ye Nakisunga e Mukono.
Olw’okuba nange nzaalibwa ku kimu ku bitundu ebirinaanye Faamu eno nasooka ne ntyamu kko olw’okuba mmaze ebbanga nga mpulira nti mukambwe nnyo, era nga muwulirako ne ngambo endala nti akuba abantu kibooko, abasibira ku faamu ye ne bilala kale nafunamu okutya nga omuntu, naye ne nguma nga omusajja eyatendekebwa omulimu gwa mawulire ne nsalawo okugenda mukyalireko tunyumyemu.
Nasalawo obutagenda nzekka nategezaako munnamawulire munange MIKE SEGAWA amperekereko tugende ffenna kubanga naye yali yantegeezaako emabega nga bwe yali ayagala okubaako emboozi eyakafubo gyanyumyamu ne Gen Ggwanga.
Olunaku lwe twalagaana nga lutuuse twessa mu ddene ne tugenda e Camp David okusisingana Ggwanga, era bwe twatuuka ku Geeti esooka eyali yakolebwa mu miti twasooka ne tulowooza oba tubuze kubanga twali tusuubira okusanga amatiribona ga geeti kubanga amaka ga Genero omulamba mu Uganda wano omuntu yenna aba asuubira nti gaamaanyi okusinziira ku kitiibwa kye.
Bwe twatunula ebbali twalabawo weema eyali enkadde ddala era omwafubutuka omusilikale wa UPDF eyali abagalidde omugemera wala natubuuza kye twali twagala, mu buwombeefu obungi ne tumuddamu nti twali bagenyi ba Gen. Ggwanga, najjayo ekitabo kyabagenyi ne tuwandiikamu.
Ono yatulagira okweyongerayo ku geeti ey’okubiri nga wano ate era we twasanga abaselikale abalala ne bakola mu mulimu gw’okutwaza saako n’okutubuuza ffe baani abaagala okwogera ne mukama waabwe ku ssawa ezo kubanga yali alabika nga awummuddemu kko.
Twabeyanjulira nga bannamawulire omu kubo nagamba nti yali amugambye nti alina abagenyi, kwe kumukubira essimu ne bamutegeeza nti Buule ne Segawa baatuse we bali mu Faamu, yabalagira batutwale abagenyi we batuukira ne twambuka mu miti emingi saako ne bitooke tugenda okuzza amaaso nga ku weema kwe tulaba omukulu mwe yali asula ekyatwewunyisa ennyo kubanga twali tusuubira Goloofa.
Ggwanga atwaniriza mu butongole ku Campa David
Yavaayo mu weema naye nga alabika mukoowu nnyo kyokka ekyasinga okutwewunyisa kwe kututegeeza nga bwe yalina okutwaniriza mu butongole e Camp David, wano yasikayo emmundu ye era nagikookinga mu ngeri ey’olusaago ne kyaddirira kwe kukuba amasasi 3 mu bbanga ekyatutiisa ennyo, kyokka nga abantu abaali mu nnimiro nga balima saako nabaselikale be tebekangamu yadde.
Wakati mu kutya twebuuza ekituleese ewa munnamaggye Ggwanga, naye twamala ne tuguma kubanga ye yali yatuyise nga mikwano gye.
Awo yatulagira okusemberera weema we yali atudde naye nga amagulu ffena gatukankana olwe Mbwaye emanyiddwa nga Bbo eyali ennene okukira empologoma nga nayo etwekebejja okukamala.
Oluvanyuma Ggwanga yafuluma mu weema ye nga alina emmundu ye ennene gye yali akozesezza okukuba amasasi mu bbanga, pakiti ya sigara saako ne ccupa ya Uganda waragi ekimu ku bintu ebyayongera okututiisa ennyo.
Yatubuuza mu ddoboozi ery’omwanguaka nti mukimyeki wano? era mungambaki? kino nakyo kyatukuba wala kubanga twali tumanyi nti amanyi lwaki wetuli naye ate okutubuuza twalaba nga oba oli awo tuli mu kifi kikyamu, kyokka ne tumujjukiza nti ye yatuwa olunaku olwo okugenda tunyumyemu.
Abakuumi babuza Galubindi ekyaggisaayo emmundu
Wakti nga emboozi yaffe naye etandise okugwa amakerenda Ggwanga yakizuula nti yali talina Galubindi ze ku maaso, era natusaba okumusonyiwa kubanga tatera kwogera na bantu nga tataddeko Galubindi olw’okuba tayagala bantu kulaba maaso ge nti mamyufu nnyo gayinza okubatiisa.
Bwe yeekuba mu weema Galubindi teyazisangayo era awo yakomawo nga akyukidde ddala kuba amangu ago yayita omu ku bakuumi be namusoya kajogojogi we bibuuzo ku ngeri ki Galubindi ze gye zaabuze awo yali akyatama ttama naasikayo emmundu ne kigendererwa eky’okumukuba amumenye amagulu ne tutya nti ayinza okutta omuntu nga wetuli, oluvanyuma kye twazuula nti yali asaaga.
Abakuumi ba Ggwanga babadde bamumanyi era nga bamuwulira nnyo kubanga twalaba nga gwe basuubiza okumenya amagulu tafaayo agenda mu maaso nakukola mirimu gye nakyo ekyatwewunyisa ennyo naye emitima ne gikakkana.
Awo yakubira essimu omuntu gwe bayita Yasiin gwe twategeera oluvanyuma nti ye yali Ddereva we nga amulagira okuggya ensimbi mu bbanka saako ne nkozesa yaazo, era naamulagira aleete abalenzi mu bwangu kubanga yalina okubatulaga.
Ggwanga abadde nabaana abato
Tuba tuli awo ne zireeta emmotoka 2 okwali eya UPDF saako ne Harrier emanyiddwanga Kawundo omwafubutuka abalezi abato myaka 5-8 basatu ne beesogga ekifuma kya Genero ne ssanyu elingi, bano nno okusooka twali tumanyi bazzukulu oluvanyuma Ggwanga yatutegeeza nti baali baana be bwoya ne twewunya enkola za Genero ku myaka 67 gye yalina mu kiseera ekyo nga ate akyalinayo nabato.
Mu mmotoka era mwalimu omukyala eyali mu myaka nga 30 naye gwe twali tulowooza nti yali muwala we kyokka natutegeeza nti ye mukyala we era yamukuuma mu kiseera ekyo.
Bano bonna baali batambudde ne weema mwe baalina okusula kubanga ku faamu yeyisa nga mujaasi nga nabaana yadde bato naye baalina okugoberera enkola ze
Wano Galubindi ezaali zivuddeko embeteza zaalabika era nazisaako ku maaso, zino nga yali yazerabidde mu mmotoka era Yasiin ye yazimujjukiza.
Ggwanga twamusanga alina ekiwundu kye ssasi ku kigere
Nagezaako kwetegereza Ggwanga ne nkizuula nti yalina ekiwundu ku kigere ekisajja ekyali kikyavaamu omusaayi era nafuna obuvumu okumubuuza kiki ekyali kimutuuseeko.
Mu kwanukula Gwanga yantegeeza nti yali yeekubye essasi mu kigere nga agezaako okutaasa Embwa ye Bbo eyali ekaaba ennyo mu kiro nga waliwo empisi egikanze, nga bwe yakimanya nti empisi yali eyagala kulya mbwa ye kwe kujjayo emmundu alwanagane nayo ebyembi nga emmundu esula essasi liri mu chamber nakwata ku mmanduso essasi eryasooka lyasibira ku kigere.
Ekimu ku kyatwewunyisa twali tulowooza nti yali agenda ekiwundu kukitwala mu ddwaliro, kyokka yatugamba nti eyo tagendayo era yakwata enfuufu natabikamu obuganga bwamasasi nayiwa mu kiwundu nga lye ddagala lye yakozesa.
Oluvanyuma twanyumya ku nsonga ezenjawulo omwali ez’ebyobulimi, ez’ebyobufuzi, obuwanga saaako n’obulamu era natusibirira entanda okwali amatooke ne tuvaayo.
Do you have a story in your community or an opinion to share with us: Email us at editorial@watchdoguganda.com


text:
Amawulire
Abasambi abavudde mu Police FC kyatukosezza
Ivan Ssenabulya
September 22nd, 2021
Bya Lukeman Mutesasira
Omutendesi wa Police FC Abdallah Mubiru okuwangulwa omupiira gweggulo, akitadde ku bamu ku basambi abenkizo abajiddwa mu club eno mu nnaku eziyise.
Ebiralala agambye nti batendekeddwa ennaku 4 zokka, nga zabadde ntono okwetegekera omupiira guno.
Ayozayozezza Vipers ababawangudde goolo 2-0, mu Semifinalolo za Stanbic Uganda Cup ku FUFA technical centre e Njeru, ngagambye nti amaanyi kati bagenda kugazza mu liigi yegwanga.
Omupiira gwa semi-final omulala gugenda kusambibwa ku Lwokuna BUL FC bwakubefuka ne Express FC.


text:
Amawulire
Ssegirinya ne Ssewanyana bazeeyo ku alimanda mukomera e Kigo
Ivan Ssenabulya
September 29th, 2021
Bya Malik Fahad,
Omubaka wa Makindye West mu palamenti Allan Ssewanyana ne munne owa Kawempe North Muhammad Ssegirinya basimbidwa mu kkooti olunaku lwa leero ne bavunanibwa emisango emigya era ne basindikibwa mu komera e Kigo.
Bano basimbiddwa mu maaso gomulamuzi, Charles Yeteise owa kkooti enkulu e Masaka nabagulako omusango gwokutta Joseph Bwanika.
Oludda oluwaabi lugamba nti Ssegirinya ne Ssewanyana bavaako okufa kwa Bwanika,eyali omutuuze we Kisekka B, Kankamba parish mu Lwengo nga August 2, 2021.
Bano tebakkiriziddwa kubaako kyebogera ku misango egibagudwako emigya omulamuzi bwategezeza nti omusango gwokutta gwa nnagomola kuwozesebwa mu kkooti enkulu yokka
Ababaka bakudda mu kkooti nga 13, 2021 okusomerwa omusango gwabwe.


text:
Jjangu, Jjangu, Jjangu gwe Kristu otulokole
- Eddoboozi ly’oyo alangirira mu ddungu nti: mulongoose oluguudo lw’Omukama, mulungamye amakubo ge.
- Eddungu n’ensi enkalu byonna bisanyuke, olukoola lujaganye era lutojjere, lwake nga ekimyula, lujaganye anti Katonda waffe wuuyo ajja.
- Mmwe ab’emitima emitiitiizi mwenna kati mugume, muleme kutya, mwenna mulabe, anti Katonda wammwe ow’okubawonya wuuyo ajja.
- Olwo amaaso ga bamuzibe gonna gazibuke, n’amatu ga bakiggala nago gazibuke, olwo omulema alyebuukiza ng’ennangaazi, n’olulimi lwa kasiru luliyimba nga lujaganya.
- Eddoboozi ly’oyo alangirira mu ddungu, mubonerere ebibi byammwe mwenna mwenenye, olwo buli muntu yenna lw’aliraba Katonda waffe bw’alokola.